Q=8	C=5	SS=2	LS=1	PS=0	DC=1	LC=0	SD=0	BS=3	G0=157	G1=115	G2=55	DLID=az_RU	BODY=«Гој һәр кәс никаһа һөрмәт етсин» (Ибраниләрә 13:4) | Аллаһын мәһәббәти\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Британија жест дили Венесуела жест дили Гвинеа-Биссау креолу Гренландија Данимарка Еквадор жест дили Индонезија Исвеч Испанија жест дили Камбоҹа Кирибати Колумбија жест дили Конго Кореја жест дили Литва Маврики креолу Македонија Мјанма Нидерланд Ниуе Норвеч Палау Перу жест дили Полша жест дили Понапе Самоа Сејшел креолу Соломон Адалары пиҹини Таити Тувалу Увеа Уелс Украјна Фарер Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ачоли ашағы алман баса (Камерун) батак (тоба) бауле башгырд бенгал бикол бислама болгар булу везо венда волајта га газах гарифуна гуарани гуахиро гуна гуҹарат гырғыз дуала дхолуо еве ермәни естон ефик занде зулу ибан ибанаг иврит илок инҝилис исланд испан кабре каннада каталан кекчи кечуа (Анкаш) кечуа (Ајакучо) кечуа (Боливија) кечуа (Куско) килуба кимбунду кинјаруанда кирунди киче кореја коса крио куангали куанјама күрд курманҹи (Гафгаз) күрд курманҹи (кирил) күсаије ломве луганда макуа малагаси малај малајалам мам мамбве-лунгу маратһ масатек (Хуаутла) маҹар мбунда мизо михе науатл (Хуастека) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве олу конзо осетин отоми (Мескитал вадиси) пангасинан папјаменто (Күрасао) полјак португал португал (португал) пәнҹаб ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили таи тамил тараски татар таҹик тви тетум (Дили) тзелтал тив тигре тлапанек тотонак тохолабал тсва тсонга тумбука түрк түркмән умбунду урду урһобо ујғур (кирил) фарс фин хорват чавакано чех чибемба чинјанја читонга читонга (Зимбабве) читонга (Малави) чичева чокве чол чуабо чуваш шона јао јапон јоруба јунан ҝүрҹү ҹола Һаити креолу һауса һилигајнон һинд әрәб өзбәк\n«Гој һәр кәс никаһа һөрмәт етсин»\n«Ҹаванлығында алдығын арвадындан кам ал» (МӘСӘЛЛӘР 5:18).\n1, 2. Биз һансы суалы нәзәрдән кечирәҹәјик вә нә үчүн?\nЕВЛИСӘН? Никаһыныз хошбәхтдир? Јохса аранызда ҹидди проблемләр вә сојуглуг вар? Бәлкә, аиләни дағытмамаг хатиринә бир јердә јашајырсыныз, амма никаһынызда севинҹдән әсәр-әламәт јохдур? Белә һалларда инсан һиссләринин сөндүјүнә һејифсиләнир. Әлбәттә сән бир мәсиһи кими, никаһынын Јеһова Аллаһа шәрәф ҝәтирмәсини истәрдин. Буна ҝөрә дә никаһындакы чәтинликләр сәни бәрк нараһат едир. Амма елә дүшүнмә ки, вәзијјәт чарәсиздир.\n2 Бу ҝүн мәсиһи јығынҹагларында чохлу хошбәхт аиләләр вар. Вахтилә онлардан да бәзиләри бөјүк чәтинликләрлә үзләшмиш, лакин сонрадан мүнасибәтләрини мөһкәмләндирә билмишләр. Сән дә никаһыны хошбәхт едә биләрсән. Неҹә?\nАЛЛАҺА ЈАХЫНЛАШ, ҺӘЈАТ ЈОЛДАШЫНА БАҒЛАН\n3, 4. Әрлә арвад Аллаһа јахынлашмаға ҹан атса, бу, онларын мүнасибәтинә неҹә тәсир ҝөстәрәҹәк? Мисал чәк.\n3 Һәјат јолдашын вә сән Аллаһа јахынлашмаға чалышсаныз, никаһыныздакы сојуглуг да јаваш-јаваш кечиб ҝедәҹәк. Бир нүмунәјә бахаг. Ҝөзүнүн өнүнә әтәји енли, уҹу шиш бир дағ ҝәтир. Сән дағын бу әтәјиндә, һәјат јолдашын исә о бири әтәјиндә дурмусунуз. Икиниз дә даға чыхмаға башлајырсыныз. Дағын дибиндә оланда бир-бириниздән чох узагда идиниз, амма дағын зирвәсинә галхдыгҹа араныздакы мәсафә јаваш-јаваш кичилир. Бурадакы дәрсин мәғзини баша дүшүрсән?\n4 Даға чыхмаг үчүн гүввә сәрф олундуғу кими, Јеһоваја ҹанла-башла хидмәт етмәк үчүн дә сәј тәләб олунур. Јеһованы севдијин үчүн мәҹази диллә десәк, артыг даға чыхмаға башламысан. Анҹаг әҝәр һәјат јолдашынла мүнасибәтдә сојуглуг варса, демәк олар ки, һәрәниз дағын бир әтәји илә галхырсыныз. Амма јухары галхдыгҹа нә баш верир? Дүздүр, әввәлҹә сизи бир-бириниздән бөјүк мәсафә ајырыр. Анҹаг гүввә сәрф едиб јүксәјә галхдыгҹа, јәни Аллаһа јахынлашдыгҹа, сән вә һәјат јолдашын бир-биринизә даһа да јахынлашаҹагсыныз. Доғрудан да, һәјат јолдашынла мүнасибәтләри мөһкәмләндирмәк үчүн илк нөвбәдә Аллаһа јахынлашмаг лазымдыр. Бәс буну неҹә етмәк олар?\nМүгәддәс Китабдан алынан билик тәтбиг едиләндә никаһ мөһкәмләнир\n5. а) Јеһоваја вә һәјат јолдашына неҹә јахынлаша биләрсән? б) Јеһова никаһа неҹә бахыр?\n5 Әрлә арвад Аллаһын Кәламындакы никаһа аид мәсләһәтләрә әмәл едәндә, санки, даға галхырлар (Зәбур 25:4; Әшија 48:17, 18). Нүмунә үчүн һәвари Булусун вердији мәсләһәтә диггәт јетирәк: «Гој һәр кәс никаһа һөрмәт етсин» (Ибраниләрә 13:4). Бу нә демәкдир? Һөрмәт етмәк нәјисә гијмәтли вә ләјагәтли һесаб етмәк мәнасыны верир. Јеһова никаһа мәһз белә бахыр: Онун ҝөзүндә никаһ гијмәтли вә ләјагәтли гурулушдур.\nЈЕҺОВАЈА МӘҺӘББӘТ БӨЈҮК ГҮВВӘДИР\n6. Булусун никаһ һаггында вердији мәсләһәтин контекстиндән нә ајдын олур вә буну јадда сахламаг нәјә ҝөрә ваҹибдир?\n6 Әлбәттә, Јеһованын хидмәтчиси кими, сән вә һәјат јолдашын никаһын гијмәтли, һәтта мүгәддәс олдуғуну јахшы билирсиниз. Никаһ гурулушуну Јеһова Аллаһ Өзү тәсис едиб. (Мәтта 19:4—6 ајәләрини оху.) Лакин никаһын ләјагәтли гурулуш олдуғуну билмәк чәтинликләрин өһдәсиндән ҝәлмәк үчүн кифајәт дејил. Бу, сизи автоматик олараг бир-биринизә гаршы меһрибанлыгла вә һөрмәтлә давранмаға тәшвиг етмәјәҹәк. Бәс онда сизә нә көмәк едәр? Фикир вер ки, Булус никаһын садәҹә ләјагәтли бир гурулуш олдуғуну демирди; о дејирди: «Гој һәр кәс никаһа һөрмәт етсин». Беләликлә, Булус садәҹә бир факт сөјләмирди, о нәсиһәт верирди *. Бу фәрги јадында сахласан, һәјат јолдашына һөрмәт ҝөстәрмәк истәјин бирә беш артаҹаг. Нә үчүн?\n7. а) Биз Мүгәддәс Јазылардакы һансы әмрләри јеринә јетиририк вә нә үчүн? б) Итаәткарлыг һансы бәһрәләри ҝәтирир?\n7 Мүгәддәс Јазылардакы диҝәр әмрләрә — шаҝирд һазырламаг тапшырығына вә ибадәт үчүн бирликдә јығышмаг ҝөстәришинә неҹә мүнасибәт бәсләдијинә бир диггәт јетир (Мәтта 28:19; Ибраниләрә 10:24, 25). Дүздүр, бу әмрләрә риајәт етмәк һәмишә асан олмур. Ола билсин, инсанлар мүждәјә һај вермирләр, јахуд ишдә елә јорулурсан ки, ахшам дуруб јығынҹаг ҝөрүшүнә ҝетмәјә тагәтин галмыр. Амма бунлара бахмајараг, сән тәблиғ дә едирсән, јығынҹаг ҝөрүшләриндән дә галмырсан. Сәни һеч кәс — һеч Шејтан да сахлаја билмәз! Нәјә ҝөрә? Чүнки сән Јеһованы үрәкдән севирсән, буна ҝөрә дә Онун әмрләринә риајәт едирсән (1 Јәһја 5:3). Бунун һансы бәһрәләри олур? Тәблиғ хидмәтиндә вә ҝөрүшләрдә иштирак сәнә гәлб раһатлығы вә бөјүк севинҹ ҝәтирир, чүнки Аллаһын ирадәсини иҹра едирсән. Бу һиссләр дә өз нөвбәсиндә сәнин ҝүҹүнү артырыр (Нәһәмја 8:10). Бурадан нә өјрәнирик?\n8, 9. а) Никаһа һөрмәт етмәјә бизи нә тәшвиг едә биләр вә нә үчүн? б) Инди һансы ики амили арашдыраҹағыг?\n8 Аллаһа олан дәрин мәһәббәт сәни һеч бир манеәјә бахмајараг, тәблиғ етмәк вә ҝөрүшләрә ҝәлмәк әмрләринә гулаг асмаға тәшвиг едир. Ејнилә, бу мәһәббәт сәни лап чәтин һалларда белә «гој һәр кәс никаһа һөрмәт етсин» нәсиһәтинә әмәл етмәјә сөвг едәҹәк (Ибраниләрә 13:4; Зәбур 18:29; Ваиз 5:4). Тәблиғдә һәвәслә иштиракыны вә ҝөрүшләрдән галмамағыны Аллаһ гијмәтләндирир. Ејнилә, никаһа һөрмәт етмәк үчүн әлиндән ҝәләни етдијини дә О ҝөрүр вә сәни мүтләг мүкафатландыраҹаг (1 Салоникилиләрә 1:3; Ибраниләрә 6:10).\n9 Јахшы, бәс никаһа неҹә һөрмәт етмәк олар? Бунун үчүн мүнасибәтләринизә хәләл ҝәтирән әмәлләрдән чәкинмәк, никаһ бағларыны мөһкәмләндирәҹәк аддымлар атмаг лазымдыр.\nНИКАҺЫ ШӘРӘФСИЗ ЕДӘН СӨЗ ВӘ ӘМӘЛЛӘРДӘН ЧӘКИНИН\n10, 11. а) Дил никаһы неҹә шәрәфсиз едә биләр? б) Һәјат јолдашымыздан нәји сорушмаг олар?\n10 Бир мәсиһи гадын данышыр: «Бүтүн бунлара дөзмәк үчүн Јеһовадан көмәк диләјирәм». Нәләрә? Баҹы изаһ едир: «Әрим мәни даима алчалдыр. Бәдәнимдә көтәк изи олмаса да, онун “сәндән артыг безмишәм” вә ја “сән һеч вахт адам олмајаҹагсан” сөзләри, санки, үрәјимә хәнҹәр јарасы вурур». Бу баҹынын сөзләри ҝөстәрир ки, кобуд, тәһгирамиз данышыг бир чох аиләдә ҹидди проблемә чеврилмишдир.\n11 Мәсиһи әр-арвадын бир-биринә аҹы сөзләрлә узун мүддәт сағалмајан емосионал јаралар вурмасы чох аҹынаҹаглыдыр. Бу, никаһы һөрмәтдән салыр. Сәнин никаһында вәзијјәт нә јердәдир? Бунун үчүн сән һәјат јолдашындан тәвазөкарлыгла соруша биләрсән: «Мәним сөзләрим сәнә неҹә тәсир едир?» Әҝәр һәјат јолдашын дејир ки, сән вахташыры онун гәлбини јаралајырсан, онда вәзијјәти дүзәлтмәјә һазыр ол (Галатијалылара 5:15; Ефеслиләрә 4:31 ајәсини оху).\n12. Ибадәт Аллаһын ҝөзүндә һансы һалда бош ола биләр?\n12 Унутма ки, һәјат јолдашынла данышыг тәрзин Јеһова илә мүнасибәтинә тәсир ҝөстәрир. Мүгәддәс Китабда дејилир: «Әҝәр кимсә диндар олдуғуну дүшүнүр, амма дилини ҹиловламырса, о, өз-өзүнү алдадыр вә онун диндарлығы бошдур» (Јагуб 1:26). Дил вә ибадәт бир-бириндән ајрылмаздыр. Бәзиләри дүшүнүр ки, евдәки давранышын ибадәтә дәхли јохдур. Хејр, Мүгәддәс Китаб бу фикри дәстәкләмир. Хаһиш едирик, өзүнүзү алдатмајын. Бу, чох ҹидди мәсәләдир. (1 Бутрус 3:7 ајәсини оху.) Әҝәр сән һәјат јолдашыны билә-билә аҹылајыб, никаһ гурулушуну һөрмәтдән салырсанса, нә гәдәр баҹарыглы вә чалышган мәсиһи олсан да, Аллаһын ҝөзүндә сәнин ибадәтин бош ола биләр.\n13. Әрлә арвад бир-биринин гәлбинә неҹә тохуна биләрләр?\n13 Әрлә арвад буну да билмәлидир ки, үрәји долајы јолла да јараламаг олар. Ики мисалы нәзәрдән кечирәк: әрсиз мәсиһи гадын ушағынын тәрбијәси илә әлагәдар мәсләһәт алмаг үчүн тез-тез јығынҹагдакы евли бир гардаша зәнҝ вурур вә онлар узун-узады сөһбәт едирләр; бир субај гардаш әрли бир баҹы илә һәр һәфтә хидмәтдә хејли вахт кечирир. Бу евли мәсиһиләр буну пис нијјәтлә етмирләр. Лакин онларын белә һәрәкәти һәјат јолдашларына неҹә тәсир ҝөстәрир? Бу ҹүр вәзијјәтлә үзләшмиш бир гадын белә дејир: «Әрим јығынҹагдакы башга бир баҹыја чохлу вахт ајыранда бу, мәнә јаман јер еләјир. Өзүмү алчалдылмыш һисс едирәм».\n14. а) Јарадылыш 2:24 ајәсинә әсасән, әрлә арвад үчүн һәјатда ән ваҹиб инсан кимдир? б) Өзүмүздән нәји сорушмалыјыг?\n14 Бу баҹы кими никаһда гәлбисыныг диҝәр мәсиһиләри чох јахшы баша дүшмәк олар. Онларын һәјат јолдашлары Аллаһын никаһла бағлы әсас ҝөстәришини гулагардына вурурлар: «Киши өз ата-анасыны тәрк едиб арвадына бағланаҹаг» (Јарадылыш 2:24). Сөзсүз, киши илә гадын валидејнләринә һөрмәт ҝөстәрмәјә давам едирләр. Лакин Аллаһ истәјир ки, әр вә арвад үчүн ән ваҹиб инсан онларын һәјат јолдашы олсун. Буна бәнзәр тәрздә, мәсиһиләр һәмиманлыларыны да сәмими гәлбдән севирләр. Анҹаг илк нөвбәдә өз һәјат јолдашыны севмәлидирләр. Она ҝөрә дә евли мәсиһи һәмиманлылара һәддиндән артыг чох вахт ајыранда, хүсусилә дә әкс ҹинсдән оланларла өзүнү чох сәрбәст апаранда никаһда ҝәрҝинлик јараныр. Бәлкә һәјат јолдашынла араныздакы ҝәрҝинлијин сәбәби елә будур? Өзүндән соруш: «Һәјат јолдашыма мәхсус олан вахты, диггәти вә мәһәббәти кимә ајырырам: онун өзүнә, јохса башгаларына?»\n15. Мәтта 5:28 ајәсинә әсасән, нәјә ҝөрә евли мәсиһиләр әкс ҹинсин нүмајәндәләринә һәддиндән артыг диггәт јетирмәмәлидирләр?\n15 Бундан әлавә, евли мәсиһи әкс ҹинсин нүмајәндәләринә һәддиндән артыг диггәт јетирирсә, санки, одла ојнајыр. Әфсуслар олсун ки, бәзи евли мәсиһиләрдә чох сәрбәст даврандыглары адамлара гаршы романтик һиссләр ојанмышдыр (Мәтта 5:28). Нәтиҹәдә, бу һиссләр никаһы рүсвај едән налајиг давраныша ҝәтириб чыхармышдыр. Һәвари Булусун бу һагда дедикләринә диггәт јетирәк.\n«НИКАҺ ЈАТАҒЫ ЛӘКӘСИЗ ОЛСУН»\n16. Булус никаһла әлагәдар һансы ҝөстәриши јазыб?\n16 «Гој һәр кәс никаһа һөрмәт етсин» мәсләһәтинин ардынҹа Булус хәбәрдарлыг едир: «Никаһ јатағы ләкәсиз олсун, чүнки Аллаһ әхлагсызлары вә зинакарлары мүһакимә едәҹәк» (Ибраниләрә 13:4). Булус бурада «никаһ јатағы» дејәркән ҹинси мүнасибәтләри нәзәрдә тутур. Бу мүнасибәтләр јалныз вә јалныз никаһ дахилиндә оланда «ләкәсиз», јәни әхлаги ҹәһәтдән тәмиз сајылыр. Буна ҝөрә дә мәсиһиләр «Ҹаванлығында алдығын арвадындан кам ал» чағырышына әсасән јашајырлар (Мәсәлләр 5:18).\n17. а) Нәјә ҝөрә инсанларын зинаја мүнасибәти мәсиһиләр үчүн мејар дејил? б) Әјјубдан нә өјрәнә биләрик?\n17 Һәјат јолдашындан башга диҝәр адамла ҹинси јахынлыг едән шәхс Аллаһын әхлаг ганунларына бөјүк һөрмәтсизлик ҝөстәрир. Дүздүр, бу ҝүн әксәријјәт зинаны ҝүнаһ сајмыр. Лакин инсанларын зина һаггында нә дүшүндүкләри мәсиһиләрин бу ҝүнаһа мүнасибәтини дәјишмәмәлидир. Онлар билирләр ки, нәтиҹәдә «әхлагсызлары вә зинакарлары» инсан јох, Аллаһ мүһакимә едәҹәк (Ибраниләрә 10:31; 12:29). Буна ҝөрә дә мәсиһиләр бу мәсәләјә Јеһованын ҝөзү илә бахырлар. (Ромалылара 12:9 ајәсини оху.) Кечмишдә јашамыш Әјјубун сөзләрини хатырлајаг: «Ҝөзләримлә әһд бағламышам» (Әјјуб 31:1). Бәли, зинаја апаран јола ајаг басмамаг үчүн мәсиһиләр ҝөзләринә нәзарәт едир вә һәјат јолдашындан савајы һеч кимә еһтирасла бахмырлар. («Әлавәләр» бөлмәсинин 219—221 сәһифәләринә бах.)\n18. а) Јеһованын ҝөзүндә зина нә дәрәҹәдә ҹидди ҝүнаһдыр? б) Зина илә бүтпәрәстлик арасында һансы охшарлыг вар?\n18 Јеһованын ҝөзүндә зина нә дәрәҹәдә ҹидди ҝүнаһдыр? Төврат Јеһованын бу мәсәләјә мүнасибәтини ачыглајыр. Исраилдә зина вә бүтпәрәстлик үстүндә инсана өлүм һөкмү кәсилирди (Лавилиләр 20:2, 10). Бу ики һәрәкәт арасындакы охшарлығы ҝөрүрсән? Бүтә ситајиш едән исраилли Јеһова илә бағладығы әһди позурду. Зинакар исраилли исә өз һәјат јолдашы илә бағладығы әһди позурду. Һәр ики һалда әһдә хәјанәт едилирди (Чыхыш 19:5, 6; Ганунун тәкрары 5:9; Мәлаки 2:14 ајәсини оху). Һәр ики адам садиг, вәфалы Аллаһ Јеһованын гаршысында ҝүнаһкар иди (Зәбур 33:4).\n19. Мәсиһинин зинадан гачмаг гәтијјәтини нә мөһкәмләдәҹәк вә нә үчүн?\n19 Әлбәттә, бу ҝүн мәсиһиләр Төвратын табелијиндә дејилләр. Лакин јадымыздан чыхармајаг ки, гәдим Исраилдә зина чох ҹидди ҝүнаһ иди. Бу, бизи белә ҝүнаһдан гачмаға даһа да гәтијјәтли едәҹәк. Бир нүмунәни нәзәрдән кечирәк: һеч ибадәтҝаһа ҝириб, бүт гаршысында диз чөкүб сәҹдә гылардын? Дејәҹәксән: «Өмрүмдә буну етмәрәм!» Бәс сәнә чохлу пул тәклиф етсәләр неҹә? Гәтијјәтлә ҹаваб верәҹәксән: «Јох!» Доғрудан да, бүтә сәҹдә гылыб Јеһоваја хәјанәт етмәк фикри һәгиги мәсиһидә икраһ ојадыр. Ејнилә, зина едиб Јеһоваја вә өз һәјат јолдашына хәјанәт етмәк фикри дә мәсиһидә икраһ һисси ојатмалыдыр. Зинаја һеч нә илә бәраәт газандырмаг олмаз (Зәбур 51:1, 4; Колослулара 3:5). Биз һеч вахт Шејтаны севиндирән, Јеһованы вә мүгәддәс никаһ иттифагыны исә рүсвај едән иши ҝөрмәк истәмәздик.\nНИКАҺ БАҒЛАРЫНЫ НЕҸӘ МӨҺКӘМЛӘНДИРМӘК ОЛАР?\n20. Бәзи аиләләрдәки вәзијјәти тәсвир един.\n20 Никаһы шәрәфсиз едән һәрәкәтләрдән чәкинмәк чох јахшыдыр, бәс һәјат јолдашына һөрмәт етмәји неҹә өјрәнмәк олар? Тәсәввүр ет ки, никаһ бир евдир. Хош сөз, дүшүнүлмүш һәрәкәт вә әрлә арвад арасындакы диҝәр һөрмәт әламәтләри исә еви јарашыға ҝәтирән бәр-бәзәк әшјаларыдыр. Әҝәр әрлә арвад ҹан дејиб, ҹан ешидирләрсә, белә никаһ јарашыглы, бәр-бәзәкли, сәлигә-саһманлы евә бәнзәјир. Бир-бириндән сојујанда исә евдәки бәзәк әшјалары санки јоха чыхыр, никаһ бәзәксиз ев кими солғун, чылпаг ҝөрүнүр. Сән Аллаһын әмринә риајәт едиб никаһа һөрмәт бәсләмәји арзуладығын үчүн вәзијјәти дүзәлтмәк истәјәҹәксән. Мәҝәр гијмәтли, ҝәрәкли бир шеј хараб олсајды, сән ону дүзәлтмәздин? Буну неҹә едә биләрсән? Аллаһын Кәламында дејилир: «Ев һикмәтлә тикиләр, бәсирәтлә мөһкәмләнәр. Билик сајәсиндә отаглар долар гијмәтли, ҝөз охшајан хәзинәләрлә» (Мәсәлләр 24:3, 4). Ҝәл ҝөрәк бу сөзләри никаһа неҹә тәтбиг етмәк олар?\n21. Никаһы тәдриҹән неҹә мөһкәмләндирмәк олар? (131-ҹи сәһифәдәки чәрчивәјә дә бах.)\n21 Аиләләри хошбәхт едән гијмәтли хәзинәләрин сырасына саф мәһәббәт, Аллаһ горхусу вә мөһкәм иман дахилдир (Мәсәлләр 15:16, 17; 1 Бутрус 1:7). Бу кејфијјәтләрин сајәсиндә никаһ мөһкәмләнир. Фикир вердин, бу мәсәлдә отаглар гијмәтли хәзинәләрлә неҹә долур? «Билик сајәсиндә». Бәли, Мүгәддәс Китабдан алынан билик тәтбиг едиләндә, инсанларын дүшүнҹәсини дәјишмәјә, никаһда сөнмүш мәһәббәти јандырмаға гадирдир (Ромалылара 12:2; Филиппилиләрә 1:9). Буна ҝөрә дә бирликдә Мүгәддәс Китабдан сакит-сакит бир парчаны, мәсәлән, ҝүндәлик ајәни, «Ҝөзәтчи гүлләси» вә ја «Ојанын!» журналындан никаһа аид бир мәгаләни арашдыранда, санки, евинизи јарашыға ҝәтирәҹәк бир бәзәк әшјасына бахырсыныз. Јеһоваја мәһәббәтдән ирәли ҝәләрәк, бу мәсләһәтләри тәтбиг едәндә сиз о бәзәк әшјасыны, санки, евинизин отагларына ҝәтирирсиниз. Нәтиҹәдә, никаһынызда вахтилә һөкм сүрмүш меһрибанлыг вә сәадәт јенидән евинизә гајыда биләр.\n22. Никаһымызы мөһкәмләндирмәк үчүн әлимиздән ҝәләни едәндә һансы һиссләри дујаҹағыг?\n22 Дүздүр, итирилмиш бәзәк әшјаларыны јеринә гајтармаг үчүн хејли вахт вә гүввә тәләб олунаҹаг. Анҹаг сән өз тәрәфиндән сәј ҝөстәриб Мүгәддәс Китабын «һөрмәт ҝөстәрмәкдә бир-биринизи габаглајын» әмринә риајәт едәндә бөјүк мәмнунлуг дујаҹагсан (Ромалылара 12:10; Зәбур 147:11). Ән башлыҹасы исә, никаһына һөрмәт ҝөстәрмәк үчүн сәрф етдијин гүввә сәни Аллаһын мәһәббәтиндән ајрылмаға гојмајаҹаг.\n^ абз. 6 Һәвари Булус никаһла бағлы мәсләһәти башга шејләрә аид мәсләһәт верәркән вермишди (Ибраниләрә 13:1—5).\nҺӘЈАТ ЈОЛДАШЫМЛА МҮНАСИБӘТИМИ НЕҸӘ МӨҺКӘМЛӘНДИРӘ БИЛӘРӘМ?\nПринсип: «Һәр кәс арвадыны өзүнү севдији кими севсин, арвад да әринә дәрин һөрмәт бәсләсин» (Ефеслиләрә 5:33).\nҺәјат јолдашымын һансы јахшы кејфијјәтләри вар вә ону гијмәтләндирдијими неҹә ҝөстәрә биләрәм? (Мәсәлләр 14:1; 31:29; 1 Бутрус 3:1, 6; 4:8).\nҺәјат јолдашыма һөрмәт ҝөстәрир, онун һисс вә дүшүнҹәләрини баша дүшмәјә чалышырам? (Филиппилиләрә 2:4).\nҺәјат јолдашымын чатышмајан ҹәһәтләринә ҝөз јумурам? (Мәтта 6:14, 15).\nАхырынҹы дәфә һәјат јолдашыма ону севдијими нә вахт билдирмишәм? (Нәғмәләр нәғмәси 2:9—14).\nҺансы руһани мәгсәдләрә доғру бәрабәр ирәлиләјирик? (Мәтта 6:33, 34; 1 Коринфлиләрә 9:24—27).\nҺәјат јолдашымы мәнимлә бирликдә Мүгәддәс Китабы охумаға вә ҝүндәлик ајәни арашдырмаға неҹә һәвәсләндирә биләрәм?\nГој Јеһова никаһынызы һифз етсин!\nӘхлагсызлыгдан вә онун аҹы нәтиҹәләриндән узаг дурмаг үчүн һансы аддымлары атмаг олар?


Q=13	C=8	SS=0	LS=0	PS=2	DC=2	LC=0	SD=0	BS=0	G0=31	G1=15	G2=4	DLID=az_RU	BODY=Муса Гадешдә гајадан су чыхарыр | Мүгәддәс Китаб һекајәси\nИЛЛӘР өтүр. 10 ил, 20 ил, 30 ил, 39 ил кечир. Исраиллиләр һәлә дә сәһрада долашырлар. Бүтүн бу илләр әрзиндә Јеһова халгынын гејдинә галыб. Онлары манна илә гидаландырыб. Онлара ҝүндүзләр булудла, ҝеҹәләр исә аловла јол ҝөстәриб. Бу илләр әрзиндә онларын нә палтарлары јыртылды, нә дә ајаглары шишди.\nМисири тәрк етдикләри ҝүндән дүз 39 ил кечиб. Инди 40-ҹы илин биринҹи ајыдыр. Исраиллиләр јенидән Гадешдә дүшәрҝә салырлар. Тәхминән 40 ил әввәл 12 кәшфијјатчы Кәнан торпағына елә бурадан јола дүшмүшдү. Мусанын баҹысы Мәрјәм дә бурада өлүр. Гадешдә исраиллиләр јенидән башларына бәла ачырлар.\nХалг ичмәјә су тапмыр. Онлар Мусаја шикајәтләнирләр: ‘Өлсәјдик бундан јахшы оларды. Нәјә ҝөрә бизи Мисирдән чыхарыб һеч бир шеј битмәјән бу дәһшәтли јерә ҝәтирдин? Бурада нә буғда, нә әнҹир, нә үзүм, нә дә нар вар. Һеч ичмәјә су да јохдур!’\nМуса илә Һарун дуа етмәк үчүн чадыра ҝедирләр. Орада Јеһова Мусаја дејир: ‘Халгы бир јерә јығыб ҝөзләри гаршысында әсаны галдыр вә гајаја сөјлә. О заман гајадан бүтүн инсанлар вә һејванлар үчүн бол су чыхаҹаг’.\nБеләликлә, Муса бүтүн халгы бир јерә топлајыб дејир: ‘Еј Аллаһа етибар етмәјәнләр, бир гулаг асын! Бу гајадан сизә сују Һарунла мән чыхармалыјам?’ Сонра Муса әсасыны гајаја ики дәфә вурур вә гајадан чохлу су чыхыр. Һәм ҹамаат, һәм дә һејванлары судан дојунҹа ичирләр.\nЛакин Јеһованын Муса илә Һаруна гәзәби тутур. Билирсән нәјә ҝөрә? Чүнки Муса вә Һарун дејирләр ки, ҝуја сују гајадан онлар чыхарырлар. Әслиндә исә буну едән Јеһова Аллаһдыр. Муса илә Һарун һәгигәти демәдикләри үчүн, Јеһова онлары ҹәзаландыраҹағыны сөјләјир: ‘Халгымы Кәнана сиз апармајаҹагсыныз’.\nТезликлә исраиллиләр Гадеши тәрк едиб, Һор дағына ҝәлирләр. Һарун бу дағын башында өлүр. Өләндә онун 123 јашы вар иди. Исраиллиләр чох кәдәрләнирләр вә Һарун үчүн 30 ҝүн јас тутурлар. Онун өлүмүндән сонра оғлу Елеазар Исраил халгынын баш каһини олур.\nСајлар 20:1–13, 22–29; Ганунун тәкрары 29:5; Неһемја 9:21.


Q=0	C=0	SS=0	LS=0	PS=0	DC=0	LC=0	SD=0	BS=0	G0=4	G1=4	G2=2	DLID=az_RU	BODY=Yanvar 8, 2018 - 8:40 PM Хәбәрин коду : 876392 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ниҝерија Ислам Һәракатынын Лидери Шејх Зәкзәкинин гызы атасынын физики вәзијјәтинин писләшмәсини билдириб. О, атасынын режим тәрәфиндән ҹидди шәраитдә сахланылығыны вә она хәстәханада мүалиҹә алмасына вә јахуд һәкимә мүраҹиәт етмәсинә белә иҹазә верилмәдијини билдириб.\nГејд едәк ки, Шејх Зәкзәкинин гызынын бәјанатындан сонра Ниҝеријанын Кано, Кадуна, Катсина вә Зарија шәһәрләриндә халг күтләсинин етираз аксијалары сәнҝимир.\nКүчәјә чыхан ниҝеријалы Шиәләр Ниҝерија Ислам Һәракатынын Лидери Шејх Зәкзәки вә ханымы барәдә федерал али мәһкәмәнин гәбул етдији гәрарын иҹра олунмасыны вә Шејх башда олмагла ганунсуз һәбсә салынмыш Шиәләрин дәрһал азадлыға бурахылмасыны тәләб едибләр. Кадуна шәһәриндә кечирилән митингә Ниҝерија полиси сәрт мүдахилә едиб. Вә нүмајишчиләрдән 2-си шәһид олуб, 3-ү ағыр олмагла онларла етиразчы јараланыб.


Q=0	C=0	SS=0	LS=0	PS=0	DC=0	LC=0	SD=0	BS=1	G0=22	G1=18	G2=7	DLID=az_RU	BODY=Та гәдимдән Јеһова Аллаһын истәји бу олуб ки, аилә телләри мөһкәм олсун вә аиләнин һәр бир үзвү Онунла јахын мүнасибәт гурсун. Бунун үчүн аилә бирликдә вахт кечирмәлидир (Ганунун тәкрары 6:6, 7). Елә бу мәгсәдлә Јеһованын Шаһидләри һәр һәфтә вахт ајырыб аиләликлә Аллаһа ибадәт едирләр. Бу ибадәтләр хош аб-һава ичиндә кечир, ибадәт заманы аиләнин тәләбатына ујғун руһани мөвзулар мүзакирә олунур. Аиләли олмајанлар да һәр һәфтә руһани мөвзулар сечиб арашдырырлар. Бунун сајәсиндә онларын Аллаһла мүнасибәти ҝүҹләнир.\nЈеһова Аллаһа јахынлашмаг үчүн ҝөзәл имкан. «Аллаһа јахынлашын, О да сизә јахынлашаҹаг» (Јагуб 4:8). Мүгәддәс Китабдан Јеһованын ҝөзәл хүсусијјәтләри, нәҹиб ишләри барәдә өјрәндикҹә Ону даһа јахшы таныјыр, өзүмүзү Аллаһа даһа јахын һисс едирик. Бунун үчүн аиләви ибадәт ҝөзәл имкан јарадыр. Аиләви ибадәт кечирмәк елә дә чәтин дејил. Әввәлдә аиләликҹә Мүгәддәс Китабы охуја биләрсиниз. Аилә үзвләри сыра илә Мүгәддәс Китабы охуја, сонра да һамы охунан парчалардан нә өјрәндијини сөјләјә биләр. Бу ишдә сизә «Мәсиһи һәјаты вә ибадәти» ҝөрүшүнүн һәфтәлик ҹәдвәлинин көмәји дәјә биләр.\nАилә телләрини мөһкәмләндирмәк үчүн фүрсәт. Аллаһын Кәламыны аиләликҹә өјрәнмәк әрлә арвад, ушагла валидејн арасында јахшы мүнасибәтә зәмин јарадыр. Ибадәт елә хош, елә меһрибан аб-һавада кечмәлидир ки, аиләнин һәр бир үзвү бу ҝүнү сәбирсизликлә ҝөзләсин. Валидејнләр аиләви ибадәт үчүн «Ҝөзәтчи гүлләси», «Ојанын!» журналларындан вә ја сајтымыздан ушагларынын јашына ујғун мөвзу сечә биләрләр. Ушагларла мәктәбдә гаршылашдыглары чәтинликләр барәдә сөһбәт едиб, онлара бу чәтинликләри дәф етмәклә бағлы мәсләһәт верә биләрләр. Һәмчинин JW телевизијасында (tv.jw.org) јајымланан һансыса програма бахыб бирликдә мүзакирә едә биләрсиниз. Аиләви ибадәт вахты нөвбәти ҝөрүшдә охунаҹаг нәғмәләри дә мәшг етмәк олар. Ибадәтдән сонра исә һамы чај сүфрәси әтрафында топлаша биләр.\nҺәр һәфтә кечирилән аиләви ибадәт сајәсиндә аиләнин һәр бир үзвүнүн Аллаһын Кәламына мәһәббәти артаҹаг. Јеһова да онларын зәһмәтини јердә гојмајаҹаг (Зәбур 1:1—3).\nНәјә ҝөрә аиләви ибадәт кечирмәк ваҹибдир?\nВалидејнләр нә едә биләрләр ки, аиләви ибадәт һәр кәс үчүн хош олсун?\nЈығынҹагдакы аиләләрдән аиләви ибадәти неҹә кечирдикләрини сорушун. Һәмчинин ушагларыныза Јеһова Аллаһ һаггында өјрәтмәк үчүн ибадәт евиндә һансы нәшрләрин олдуғу илә марагланын.


Q=3	C=2	SS=1	LS=1	PS=1	DC=0	LC=0	SD=0	BS=0	G0=70	G1=54	G2=29	DLID=az_RU	BODY=Бошанмыш достлара неҹә көмәк едәк? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кимбунду кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nЈәгин, таныдығын инсанлар арасында бошанмыш кәсләр дә вар. Бу нормалдыр, чүнки буҝүнкү дүнјада бошанма ади һал алыб. Мәсәлән, Полшадакы тәдгигатлар ҝөстәрир ки, үч-алты ил арасы евли олан 30 јашларында шәхсләрин әксәријјәти бошанырлар вә бошанма һаллары јалныз бу јашларда олан инсанлар арасында мүшаһидә олунмур.\nИспанија Аилә Сијасәти Институтунун вердији мәлумата әсасән «статистика ҝөстәрир ки, [Авропада] гурулан аиләләрин јарысы дағылыр». Инкишаф етмиш диҝәр өлкәләрдә дә вәзијјәт ејнидир.\nҺИССЛӘР БИР-БИРИНӘ ГАРЫШЫР\nБошанманын бир чох фәсадлары вар. Шәрги Авропада бир тәҹрүбәли аилә мәсләһәтчиси бөлүшүр: «Бошанма артыг баш вермиш шејләрин, корланмыш мүнасибәтләрин вә емосионал ҹәһәтдән ағры верән ајрылығын рәсми адыдыр». О әлавә едир ки, бошандыгдан сонра инсан «гәзәб, тәәссүф, пешманчылыг, мәјуслуг вә хәҹаләт кими дәһшәтли һиссләр кечирир». Бәзән бу интиһара тәшәббүсә ҝәтириб чыхарыр. «Бошанма мәһкәмә илә битдикдән сонра нөвбәти мәрһәлә башлајыр. Бошанмыш инсан бошлуг, өзүнә гаршы сојуглуг һисс едә вә өз-өзүнә дүшүнә биләр: “Инди мән кимәм? Нә үчүн јашајырам?”»\nӘввәлләр кечирдији һиссләри нәзәрә алараг Ева дејир: «Бошандыгдан сонра хәҹаләт чәкирдим ки, инди гоншуларым, достларым мәнә “бошанмыш” дамғасы вураҹаглар. Ичим ичими јејирди. Ики көрпә илә галан мән онлара һәм ана, һәм ата олмалы идим *». 12 ил ағсаггал кими хидмәт етмиш Едам бөлүшүр: «Өзүнәһөрмәт һиссини о гәдәр итирмишдим ки, вахташыры гәзәбләнир вә һамыдан гачырдым».\nАЈАҒА ГАЛХМАГ ҮЧҮН МҮБАРИЗӘ\nӨзләрини бәхтигара һесаб едән бәзиләри бошанандан узун илләр сонра да ајаға галхмаг үчүн мүбаризә апарырлар. Онлара елә ҝәлә биләр ки, һеч кимин веҹинә дејилләр. Бундан әлавә, бир журналистин сөзләринә әсасән, онлар «вәрдишләрини дәјишир вә проблемләри илә өзләри чарпышмағы өјрәнирләр».\nСтанислав хатырлајыр: «Биз ајрыланда кечмиш һәјат јолдашым ики балаҹа гызымы ҝөрмәкдән мәни мәһрум етди. Онда мәнә елә ҝәлди ки, даһа һеч кимә лазым дејиләм, һәтта Јеһова да мәни атыб. Јашамаг истәмирдим. Амма вахт өтдүкҹә анладым ки, мән неҹә дә сәһв дүшүнүрмүшәм». Һәмчинин Ванда адлы бошанмыш бир баҹы да өз ҝәләҹәји барәдә нараһат иди: «Мәнә елә ҝәлирди ки, нә мән, нә дә гызларым, мәсиһчиләр дә дахил олмагла, һеч кимин веҹинә дејилик. Инди исә баҹы-гардашларын башымыза фырфыра кими фырландығыны вә ушагларымы Јеһованын јолунда бөјүтмәк үчүн мәнә неҹә көмәк етдикләрини ҝөрә билирәм».\nБу кими сөзләрдән ҝөрүрүк ки, бошандыгдан сонра бәзиләри мәнфи һиссләрин ҝирдабында боғулурлар. Онлар јарарсыз олдугларыны вә һеч бир диггәтә лајиг олмадыгларыны дүшүндүкләри үчүн ҝүнү-ҝүндән өзләринә олан ләјагәт һиссини итирә биләрләр. Ејни заманда, онлар әтрафларындакы инсанлара тәнгиди јанаша биләрләр. Беләҹә, онлар јығынҹагдакыларын сојуг вә етинасыз даврандығыны дүшүнә биләрләр. Лакин Станислав вә Ванда кимиләринин нүмунәси ҝөстәрир ки, бошанан кәсләр әввәл-ахыр һәмиманлыларынын гајғыкеш олдугларыны дәрк едирләр. Доғрудан да, ҝөстәрдикләри көмәји гаршы тәрәф әввәл-әввәл ҝөрмәсә дә, һәмиманлылар ҹан јандырмагдан усанмырлар.\nӨЗҮНҮ ТӘНҺА ВӘ РӘДД ЕДИЛМИШ ҺИСС ЕДӘНДӘ\nУнутма ки, биз нә гәдәр көмәк етмәјә чалышсаг да, бошанмыш һәмиманлымызы вахташыры олараг тәнһалыг һисси бүрүјә биләр. Әләлхүсус да бошанмыш баҹылар онларла аз адамын марагландығыны ҝөрәндә мәјуслуға гапыла биләрләр. Алисја етираф едир: «Сәккиз илдир ки, бошанмышам. Лакин һәлә дә һәрдәнбир өзүмү ҝөзүкөлҝәли һисс едирәм. Белә анларда һамыдан гачыб ҝүнүмә ағлајырам».\nБошанмыш инсанларын бу ҹүр һиссләр кечирмәси нормал сајылса да, Мүгәддәс Китаб өзүнү башгаларындан тәҹрид етмәји мәсләһәт ҝөрмүр. Бу мәсләһәтә мәһәл гојмамаг инсаны «сағлам шүура» зидд һәрәкәтләрә сөвг едә биләр (Сүл. мәс. 18:1). Јахшы олар ки, тәнһалыг һисси кечирән инсан «сағлам шүура» бағлы галыб әкс ҹинсин нүмајәндәсиндән тез-тез мәсләһәт вә ја тәсәлли алмагдан чәкинсин. Чүнки бу, јолверилмәз романтик һиссләрә ҝәтириб чыхара биләр.\nОла билсин, бошанмыш һәмиманлыларымыз мәнфи һиссләрә гапылыр, ҝәләҹәкләринә ҝөрә нараһат олур, өзләрини тәнһа вә рәдд едилмиш һисс едирләр. Бу ҹүр һиссләрин нормал, ејни заманда онлардан јаха гуртармағын чәтин олдуғуну анладығымыз үчүн, Јеһова кими, биз дә белә вәзијјәтдә олан баҹы-гардашлара һәмишә дәстәк олмалыјыг (Мәз. 55:22; 1 Пет. 5:6, 7). Әмин ола биләрик ки, онлара ҝөстәрдијимиз истәнилән көмәк чох гијмәтләндириләҹәк. Һәгигәтән дә, онлар јығынҹагдан әсил дост көмәји ҝөрәҹәкләр (Сүл. мәс. 17:17; 18:24).\nБошанмаја таразлы мүнасибәт\nЈеһованын хидмәтчиләри никаһа чох ҹидди јанашырлар. Чүнки онлар өз мөвгеләрини Мүгәддәс Јазылара әсасән формалашдырырлар. Мәсәлән, Малаки 2:16 ајәсиндә Аллаһ ајдын шәкилдә дејир: «Мән никаһыны [позан]... адама нифрәт едирәм». Мүгәддәс Китаб бошанмаја јалныз хәјанәтә ҝөрә иҹазә верир. Буна ҝөрә дә башгасы илә аилә гурмагдан өтрү Мүгәддәс Јазылара зидд олараг бошанмаг фикринә дүшмәк олдугҹа јанлыш һәрәкәт оларды (Јар. 2:22—24; Ганун. т. 5:21; Мат. 19:4—6, 9).\nЛакин мәсиһчи һәјат јолдашынын сәдагәтсизлији уҹбатындан бошананда јығынҹагдакы баҹы-гардашлар она дәстәк олур. Онлар Јеһованы тәглид едәрәк «руһән [әзилмиш]» салеһләрә көмәк етмәк үчүн әлләриндән ҝәләни едәҹәкләр (Мәз. 34:15, 18; Јешаја 41:10).\nНЕҸӘ КӨМӘК ЕДӘ БИЛӘРИК?\nКөмәјә еһтијаҹ дујан инсанын һәр заман јанында ола билирсән? Мәгаләнин әввәлиндә һаггында бәһс олунан инсанларын вәзијјәтиндә олан кәсләрә неҹә көмәк едә биләрсән? Мүгәддәс Китабда бу һагда нә дејилдијини вә вәфалы мәсиһчиләрин неҹә көмәклик ҝөстәрдијини нәзәрдән кечир.\nДиггәтлә динләмәји баҹар (Сүл. мәс. 16:20, 23).\nБаша дүшмәјә чалыш ки, бошанан инсан нәләрин бошанмаја ҝәтириб чыхардығы һагда сөһбәт етмәк истәмәјә биләр. Јадда сахла ки, киминсә дәрдини јүнҝүлләшдирмәк үчүн ҝөстәрдијимиз ҹәһд әкс нәтиҹә верә вә гаш дүзәлдән јердә ҝөз чыхара биләрик (Сүл. мәс. 12:25; Ром. 12:15). Мәгаләдә һаггында бәһс олунан Едама көмәк етмәјә чалышан Микал гардаш разылашыр ки, һәр шејин ичинә јетмәдән дә инсанын дәрдинә шәрик олуб диггәтли динләјиҹи олмаг мүмкүндүр. О дејир: «Едам мәнфи һиссләрин тәсири алтында әзилән вахтларда мән она көмәк етмәјә чалышырдым. Бәзән о, мәнә ајыг башла демәјәҹәји шејләр һагда данышырды». Буна ҝөрә дә Микал ачыг билдирди ки, она бүтүн тәфсилатлары демәјә еһтијаҹ јохдур. Лакин јенә дә о, әсил дост кими ону динләјирди. Биз дә јығынҹагдан әввәл вә ја сонра садәҹә: «Өзүнү неҹә һисс едирсән? Билирәм, бу аралар сәнин үчүн чох чәтиндир. Һәмишә көмәјинә чатмаға һазырам», — кими сөзләр демәклә белә вәзијјәтдә олан һәмиманлымыза тәк олмадығыны ҝөстәрә биләрик.\nМараг ҝөстәр(Филип. 2:4).\nМирослав хатырлајыр: «Һәјат јолдашымла мән бошанмыш бир баҹыја көмәк етмәји графикимизә салмышдыг. Мәсәлән, биз онун гапысынын гыфылыны дүзәлтмишдик. Һәмчинин ону һәкимә апармышдыг». Бунлар ади шејләр кими ҝөрүнсә дә, хејри вар. Бу ҹүтлүјүн көмәк етдији баҹы јаваш-јаваш өзүнә ҝәлди. Үстәлик, даһа сонра пионер хидмәтинә башлады вә онун 11 јашлы гызы вәфтиз олду.\nБошанмыш инсаны әмин ет ки, Јеһова онун вәзијјәтини баша дүшүр.\nӘҝәр кимсә өзүнү дәјәрсиз һисс едирсә, сән ону әмин едә биләрсән ки, Аллаһ һәр бир хидмәтчисини гијмәтләндирир. Әлбәттә, биз «сәрчәләрдән гат-гат [гијмәтлијик]»; биз Онун ҝөзүндә хүсуси вә дәјәрлијик (Мат. 10:29—31). Јеһова «үрәји арашдырар», буна ҝөрә дә О, бошанан кәсләрин кечирдији һиссләри јахшы баша дүшүр. О, садиг хидмәтчиләрини һеч вахт тәрк етмир (Сүл. мәс. 17:3; Мәз. 145:18; Ибр. 13:5). Беләҹә, гајғы ҝөстәрдијин вахт һәмин инсаны әмин ет ки, Аллаһ онун һәгигәтә олан мәһәббәтини вә һәгиги ибадәт уғрунда етдикләрини гијмәтләндирир (Филип. 2:29).\nБошанмыш инсаны јығынҹагдан мөһкәм јапышмаға тәшвиг ет.\nБәзиләри емосионал ҝәрҝинлик кечирәндә јығынҹаға ҝетмәк онлара чәтин ҝәлә биләр. Амма јығынҹаг ҝөрүшләри онлара ҝүҹ верә, руһландыра — үмумиликдә, «руһән мөһкәмләнмәсинә» хидмәт едә биләр (1 Кор. 14:26; Мәз. 122:1). Бу мәсәләдә ағсаггаллар тәшәббүсү өз үзәрләринә ҝөтүрмәлидирләр. Јухарыда ады чәкилән Ванда әввәлки илләри хатырлајараг дејир: «Онларын ҝөстәрдији гајғыны һәлә дә хатырлајырыг».\nБошанмыш инсаны дуа, мүталиә етмәк вә өјрәндикләри үзәриндә дүшүнмәклә Аллаһла мүнасибәтләрини мөһкәмләндирмәјә тәшвиг ет (Јаг. 4:8).\nБошанмыш инсаны әмин ет ки, Јеһова Күлли-Ихтијар вә мәскәни ҝөјләрдә олмасына бахмајараг, О, «руһу әзилмиш инсана, [Сөзүнүн] өнүндә титрәјәнә» нәзәр салыр. Еләҹә дә дуа вә мүталиәнин Аллаһа јахынлашмаға неҹә көмәк етдијини вурғула (Јешаја 66:2).\nХидмәтдә әмәкдашлыг етмәји вә јығынҹаға бирликдә һазырлашмағы тәклиф ет.\nБу, бошанмыш мәсиһчијә һәјатыны давам етмәјә ҝүҹ верәҹәк. Бошандыгдан сонра өзүнү әзилмиш һисс едән бир баҹыја көмәк едән Марта дејир: «Биз тез-тез хидмәтә чыхырыг. Гаршымыза гојдуғумуз мәгсәдләрә чатмағымыз бизә севинҹ ҝәтирир. Бәзән бирликдә јығынҹаға һазырлашыр вә сонра јемәк үчүн дадлы бир шеј һазырлајырыг».


Q=4	C=0	SS=0	LS=4	PS=0	DC=0	LC=0	SD=0	BS=3	G0=12	G1=10	G2=5	DLID=az_RU	BODY=Nur-az.com - 90 ил јашамыш ҹәрраһ сағлам јашамағын...\n05 Нојабр 2019\n90 ил јашамыш ҹәрраһ сағлам јашамағын...\nБүтүн дүнјанын таныдығы украјналы алим, академик, үрәк ҹәрраһы Николај Амосов 90 ил јашамыш вә өз тимсалында сүбут едиб ки, гоҹалыг просесини ҝеҹикдирмәк мүмкүндүр.\nБир чох елми әсәрләрин мүәллифи вә РОН сағламлашдырма методолоҝијасынын ("Мәһдудијјәтләр вә јүкләр режими") јарадыҹысы өмрү узатмаг, ејни заманда ајдын дүшүнҹәни горумаг үчүн бир чох үсул тәклиф едиб.\nНиколај Амосов гидаланма системинә вә физики активлијә бөјүк әһәмијјәт верирди. О, һесаб едирди ки, бу ики әсас амил олмадан инсан сағлам ола билмәз. Академик китабларында ачыгладығы нәзәријјәни өз үзәриндә сынајыб.\nПублика.аз бу јазыда охуҹулары Амосовун фајдалы төвсијәләри илә таныш едир:\n1. Сағламлыг инсанын тәбии вәзијјәтидир\nҺәкимләр хәстәликләри мүалиҹә едир, лакин сағламлыг тәлимләрин көмәји илә горунмалыдыр. Чүнки сағламлыг органларын вә бүтүн физиолоҝијамызын "еһтијат ҝүҹләридир".\nБу габилијјәтләр стресс (физики вә зеһни) алтында нормал функсионал фәалијјәти горумаг, хәстәләнмәмәк вә ја хәстәләнәндә өлмәмәк үчүн зәруридир. Бу ҝүҹләр дәрманларла газанылмыр. Јалныз мәшгләр вә тәлимләрлә.\n2. Чох вахт инсанлар тәнбәлликдән вә аҹҝөзлүкдән хәстәләнир\nХәстәлији һәр кәс һисс едир: хошбәхтлији һисс етмәјә, һәтта јашамағы чәтинләшдирән мүхтәлиф функсијаларын гыҹыгландырыҹы позғунлуғу.\nСәбәбләри дә мәлумдур: хариҹи "тәсирләр" (инфексија, еколоҝија, сосиал јүк), диггәтсизлик, ағылсыз давраныш, бәзән - доғуш гүсурлары.\nАмосов иддиа едир ки, инсан тәбиәти ҝүҹлүдүр. Ән азы әксәр инсанлар үчүн.\n“Хәстәликләриндә јалныз адамын өзү ҝүнаһландырылмалыдыр. О, чох вахт тәнбәллик вә аҹҝөзлүк нәтиҹәсиндә, бәзән исә ағылсызлыг вә ҹаһиллик уҹбатындан хәстәләнир. Бәли, кичик хәстәликләр гачылмаздыр, лакин ҹидди оланлар әксәр һалларда гејри-сағлам һәјат тәрзиндән јараныр: ашынма нәтиҹәсиндә еһтијатларын азалма. Хариҹи шәртләр, јохсуллуг, стресс - икинҹи јердә дајаныр” , - дејә үрәк ҹәрраһы гејд едир.\n3. Һәкимләрә етибар етмәјин!\nҺәкимләрин сизи сағалдаҹағыны ҝөзләмәјин. Сизи хилас едә, һәтта хәстәлији мүалиҹә едә биләрләр, анҹаг сонрасы бирбаша өзүнүздән асылыдыр.\n"Тиббин гүдрәтини инкар етмирәм, һәр һалда бүтүн өмрүм боју она хидмәт етмишәм. Лакин сағламлыг һаггында да чох шеј билирәм - нәзәри вә практик олараг. Әҝәр ҹавансынызса вә нараһат едиҹи симптомлар јохдурса, онда ән кичик хәстәликдә клиникаја гачмамалысыныз. Һәкимләримиз тәбиәтә етибар етмир, дәрманлара вә динҹлијә тушланырлар. Онларын әсири олмајын. Мүтләг бир хәстәлик тапыб сизи мүалиҹәјә вә истираһәтә инандыраҹаглар. Бәдәнин ҝүҹлү мүдафиәси вар - иммун системи, компенсасија механизмләри. Өзләри ишләјәҹәкләр, садәҹә бир аз вахт вермәлисиниз”.\n4. Чәкијә нәзарәт един\nГидаланма гајдалары чох садәдир: минимум јағ, ҝүндәлик 300 грам тәрәвәз вә мејвә.\n5. Мәшг един!\nБәдән тәрбијәси һәр кәс, хүсусилә ушаглар вә јашлы инсанлар үчүн ваҹибдир. Бу ҝүн демәк олар ки, һеч ким ишдә физики ишлә мәшғул олмур, одур ки, идеал мәшг сааты һәр кәс үчүн һәр ҝүн бир саат олмалыдыр.\nБуну етмәјә ҝүҹүнүз чатмырса, һәр ҝүн һеч олмаса 20-30 дәгигә ҝимнастика един (тәхминән 1000 һәрәкәт), мәшгә гантел дә дахил едә биләрсиниз. Бәдән тәрбијәсинә әлавә олараг, бир км јеримәк мәсләһәтдир.\n"Зәиф бир инсан хәстәликләр, һәкимләр вә мәшгләр арасындакы үчбуҹагдакы оптимал јолу неҹә тапа биләр? Икинҹисини сечин - мәшгләр вә мәһдудијјәтләр. Һеч олмаса чох ҹәһд един. Инанын ки, ишә јарајаҹаг”.\n783 дәфә бахылыб


Q=1	C=1	SS=0	LS=0	PS=0	DC=0	LC=0	SD=0	BS=1	G0=179	G1=125	G2=48	DLID=az_RU	BODY=Ишмуил пејғәмбәр мәјуслуға гапылмады | Әсил иман\nО, мәјуслуға гапылмады\n1. Нәјә ҝөрә Шило матәм ичиндәдир?\nИШМУИЛИН үрәји ган ағлајыр. Шило матәм ичиндәдир. Шәһәр ҝөз јашларына гәрг олуб. Нечә-нечә евдән ағлашма, фәған сәси ешидилир. Гадынларын, ушагларын үстүнә аталарынын, әрләринин, оғулларынын, гардашларынын гара хәбәри ҝәлир. Бир гәдәр әввәл филиштлиләрлә дөјүшдә дөрд мин әсҝәрини итирән Исраил ордусу инди дә ағыр мәғлубијјәтә уғрајараг отуз мин әсҝәрини итириб (1 Ишм. 4:1, 2, 10).\n2, 3. Һансы һадисәләр Шилону шәрәфдән салыр?\n2 Шилонун фаҹиәси тәкҹә бунунла битмир. Аллаһын мүгәддәс әһд сандығы дүшмән әлиндәдир. Әлинин јарамаз оғуллары Һүфни илә Фәнһас сандығы Шилодан чыхарыб апармышды. Сандыг мүгәддәс чадырда, Ән мүгәддәс јердә јерләширди. О, Аллаһын һүзурунун рәмзи иди. Амма исраиллиләр ағылсыз давраныб сандығы бир талисман кими өзләри илә дөјүш мејданына апармышдылар. Онлар дүшүнүрдүләр ки, сандыг онлара гәләбә газандыраҹаг. Филиштлиләр исә сандығы әлә кечирдиләр вә Һүфни илә Фәнһасы өлдүрдүләр (1 Ишм. 4:3—11).\n3 Әһд сандығы әсрләр боју Шилодакы мүгәддәс чадырын таҹы олуб, инди исә јад әлләрдәдир. Буну ешидән 98 јашлы Әли кәтилдән архаја јыхылыб өлүр. Елә һәмин ҝүн Әлинин дул галмыш ҝәлини дә доғуш заманы өлүр. О, ҹан үстә оларкән дејир: «Исраилин шәрәфи әсир дүшдү». Бәли, Шилонун ҝөзәл ҝүнләри архада галды, о ҝүнләр бир даһа гајыдан дејил (1 Ишм. 4:12—22).\n4. Бу фәсилдә сөһбәт нәдән ҝедәҹәк?\n4 Ишмуил бу фаҹиәјә неҹә дөзәҹәк? Онун иманы нә дәрәҹәдә мөһкәмдир? О, Јеһова Аллаһын мүдафиәсиндән вә илтифатындан мәһрум олмуш халга көмәк едә биләҹәк? Һәрдән Ишмуил кими, биз дә иманымызы сынаға чәкән проблемләрлә гаршылашырыг, мәјус олуруг. Буна ҝөрә дә ҝәлин ҝөрәк белә мәгамларда Ишмуилдән неҹә өрнәк ала биләрик.\nО, «салеһлији бәргәрар едир»\n5, 6. а) Јухарыда тәсвир олунан һадисәләрдән сонра Мүгәддәс Китабда диггәт нәјә јөнәлир? б) Ијирми ил әрзиндә Ишмуил нә ишлә мәшғул олуб?\n5 Јухарыда тәсвир етдијимиз һадисәләрдән сонра Аллаһын Кәламында диггәт мүгәддәс әһд сандығына јөнәлир. Сандығы әлә кечирдикләри үчүн филиштлиләрин башына ҝәлән бәлалардан, мәҹбур олуб сандығы ҝери гајтармаларындан данышылыр. Тәхминән ијирми илдән сонра Ишмуил јенә Мүгәддәс Китабын сәһифәләриндә мејдана чыхыр (1 Ишм. 7:2). Бәс бу илләр әрзиндә Ишмуил нә ишлә мәшғул олуб? Бу суалын ҹавабыны Мүгәддәс Китабдан тапа биләрик.\nИшмуил әзизләрини итирмиш вә пәришан олмуш инсанлара неҹә көмәк едә билди?\n6 Һәмин бу ијирми иллик заман кәсијиндән әввәл «Ишмуил Аллаһын сөзүнү бүтүн Исраилә чатдырырды» (1 Ишм. 4:1). Мүгәддәс Китабы охујанда ајдын олур ки, бу заман кәсијиндән сонракы дөврдә Ишмуил һәр ил Исраилин үч шәһәринә сәфәр едиб мүнагишәләри, мүхтәлиф мәсәләләри һәлл едир вә сонра доғма јурду Рамаја гајыдырды (1 Ишм. 7:15—17). Бурадан белә нәтиҹәјә ҝәлирик ки, арадакы ијирми ил әрзиндә дә Ишмуил чох иш ҝөрүб, һеч вахт бош отурмајыб.\nИјирми иллик заман кәсијиндә Ишмуилин нә ишлә мәшғул олдуғуну билмәсәк дә, әминик ки, бу илләр әрзиндә о, Јеһова Аллаһын јолунда чох иш ҝөрүб\n7, 8. а) Ишмуил халга һансы хәбәри чатдырды? б) Халг Ишмуилин сөзләринә неҹә һај верди?\n7 Әлинин оғулларынын мәнфур әмәлләри халгын иманыны сарсытмышды. Чохлары бүтләрә ибадәт етмәјә башламышды. Ијирми илдән сонра Ишмуил исраиллиләрә мүраҹиәт едиб деди: «Әҝәр бүтүн гәлбинизлә Јеһоваја дөнүрсүнүзсә, онда јад илаһлары, Әштурәт бүтләрини араныздан рәдд един, үрәјинизи тәрәддүд етмәдән Јеһоваја верин вә јалныз Она хидмәт един. О да сизи филиштлиләрин әлиндән гуртараҹаг» (1 Ишм. 7:3).\n8 Исраиллиләр филиштлиләрин әлиндән зүлм-ситәм чәкирди. Исраил ордусуну гырандан сонра филиштлиләр Аллаһын халгына зүлм етмәјә башламышдылар. Онлар елә дүшүнүрдүләр ки, һеч ким габагларыны ала билмәјәҹәк. Лакин Ишмуил исраиллиләри әмин етди ки, әҝәр пис әмәлләриндән әл чәкиб Јеһова Аллаһа дөнсәләр, Аллаһ онлары зүлмдән гуртараҹаг. Бәс онлар Јеһова Аллаһа дөнмәк истәјирдиләр? Бәли, исраиллиләр «бүтләрини атдылар, тәкҹә Јеһоваја хидмәт етмәјә башладылар». Ишмуил халгы Јерусәлимдән шималдакы дағлыг бөлҝәдә јерләшән Миспаһа топлады. Онлар орада оруҹ тутуб ҝүнаһларындан төвбә етдиләр. (1 Ишмуил 7:4—6 ајәләрини оху.)\nФилиштлиләр Аллаһын халгынын Ҝилгала топлашдығыны ҝөрүб һүҹума кечдиләр\n9. Филиштлиләрин әлинә һансы фүрсәт дүшдү вә халг тәһлүкәдә олдуғуну һисс едәндә нә етди?\n9 Филиштлиләр хәбәр тутдулар ки, исраиллиләр Миспаһа топлашыб. Буну фүрсәт билиб Аллаһын халгыны гырмаг үчүн ордуларыны ора ҝөндәрдиләр. Исраиллиләр башларынын үстүнү алан тәһлүкәдән һали оланда горхуја дүшдүләр. Ишмуилә јалвардылар ки, онлар үчүн дуа етсин. Ишмуил онларын хаһишини јеринә јетирди. Һәмчинин Аллаһа гурбан ҝәтирди. Бу ајини иҹра едән заман Филишт ордусу һүҹума кечди. Вә будур, Аллаһ «филиштлиләрин үстүнә шиддәтли илдырым чахдырды» (1 Ишм. 7:7—10). Јеһова онларын үстүнә гәзәбини төкдү. Беләҹә, Јеһова Аллаһ Ишмуилин дуасына ҹаваб верди.\n10, 11. а) Нәјә әсасән демәк олар ки, Миспаһда гопан ҝурулту ади ҝөј ҝурултусу дејилди? б) Миспаһдакы дөјүш нә илә нәтиҹәләнди?\n10 Филиштлиләр әсил дөјүшчү идиләр. Ола билмәз ки, онлар ҝөј ҝурултусундан горхуб анасынын архасында ҝизләнән ушаг кими горхсунлар. Амма ҝөрүнүр, бу, ади ҝөј ҝурултусу дејилди. Бәлкә дә, бу ҝурулту елә ҝүҹлү иди ки, сәсиндән гулаг батырды. Бәлкә дә, бу, ҝүзҝү кими ајдын сәмадан ҝәлән сәс, јахуд дағлардан гопан мүдһиш әкс-сәда иди. Буну дәгиг билмирик, бир шеј јәгиндир ки, бу сәс филиштлиләрин ҹанына вәлвәлә салмышды, онлар чашбаш галмышдылар. Исраил кишиләри Миспаһдан чыхыб филиштлиләри мәғлуб етдиләр вә онлары Јерусәлимдән ҹәнуб-гәрбдә јерләшән әразијә гәдәр говдулар (1 Ишм. 7:11). Ишә бир бах, бир аз әввәл һүҹума кечән тәрәф инди һәдәфә чеврилиб.\n11 Бу дөјүш Аллаһын халгы үчүн дөнүш нөгтәси олду. Ишмуилин һакимлик етдији илләрдә филиштлиләр јаваш-јаваш ҝери чәкилдиләр. Дүшмән тапдағы алтындакы торпаглар бирҹә-бирҹә исраиллиләрә гајтарылды (1 Ишм. 7:13, 14).\n12. Ишмуил һансы мәнада салеһлији бәргәрар едирди вә нәјин сајәсиндә бу иши уғурла һәјата кечирирди?\n12 Әсрләр сонра һәвари Булус салеһлији бәргәрар едән пејғәмбәрләрин вә һакимләрин сырасында Ишмуилин дә адыны чәкмишди (Ибр. 11:32, 33). Ишмуил Аллаһын бәјәндији һагг ишләр ҝөрүр вә башгаларыны буна сәсләјирди. Ишмуил бу ишдә уғурлу иди, чүнки Јеһова Аллаһы сәбирлә ҝөзләјир, мәјуслуға гапылмадан сәдагәтлә Онун тапшырығыны јеринә јетирирди. О, һәмишә Аллаһа шүкүр едирди. Миспаһдакы гәләбәдән сонра Ишмуил Јеһова Аллаһын онлара көмәк етдијинә хатирә олараг бир даш гојмушду (1 Ишм. 7:12).\n13. а) Ишмуилдә олан һансы хүсусијјәтләри өзүмүздә јетишдирмәлијик? б) Нә вахтдан башлајараг бу хүсусијјәтләри өзүмүздә јетишдирсәк, јахшы олар?\n13 Әҝәр биз дә салеһлији бәргәрар етмәк истәјириксә, Ишмуил кими сәбирли, тәвазөкар олмалы вә һәмишә Аллаһа шүкүр етмәлијик. (1 Бутрус 5:6 ајәсини оху.) Бу хүсусијјәтләр һәр биримизә ҝәрәкдир. Ишмуилин ҹаванлыгда бу хүсусијјәтләрә јијәләнмәси онун хејринә олду, чүнки гоҹаланда о, даһа да бөјүк чәтинликләрлә гаршылашды.\n«Оғланларын сәнин јолунла ҝетмир»\n14, 15. а) Гоҹалыг чағында Ишмуил һансы дәрдлә үзләшир? б) Нәјә ҝөрә Әлидән фәргли олараг, Ишмуили гынамаг олмаз?\n14 Илләр кечди, Ишмуил јаша долуб гоҹалды. Онун Јуил вә Әбијја адында ики оғлу вар иди. Ишмуил оғулларына һакимлик ишиндә она көмәк етмәји һәвалә етмишди. Амма әфсус ки, онлар аталарынын етимадыны доғрултмурдулар. Ишмуил тәмиз вә дүрүст адам иди. Оғуллары исә һеч аталарына охшамамышдылар. Онлар вәзифәләриндән суи-истифадә едирдиләр, рүшвәт алыб әдаләтсиз һөкмләр чыхарырдылар (1 Ишм. 8:1—3).\n15 Бир ҝүн Исраил ағсаггаллары јашлы пејғәмбәрин јанына шикајәтә ҝәлиб дедиләр: «Оғланларын сәнин јолунла ҝетмир» (1 Ишм. 8:4, 5). Ҝөрәсән, Ишмуилин бундан хәбәри вар иди? Мүгәддәс Китабда бу барәдә һеч нә дејилмир. Әлидән фәргли олараг, Ишмуил гынаныласы ата дејилди. Әли оғулларынын мурдар әмәлләринә ҝөз јумдуғу үчүн, онлара Аллаһдан чох һөрмәт гојдуғу үчүн Јеһова Аллаһ ону мәзәммәт едиб ҹәзаландырмышды (1 Ишм. 2:27—29). Ишмуилдә исә Аллаһ мәзәммәтә лајиг бир шеј тапмамышды.\nОғулларынын мәнфур әмәлләри барәдә ешидәндә Ишмуилә мәјуслуға гапылмамаға нә көмәк етди?\n16. а) Ушағын итаәтсизлији валидејнә неҹә тәсир едир? б) Валидејнләр Ишмуилин әһвалатындан нә өјрәнә биләрләр вә неҹә тәсәлли тапа биләрләр?\n16 Биз билмирик Ишмуил оғулларынын һәрәкәтиндән хәбәр тутанда һансы һиссләри кечирди: утанды, пис олду, јахуд мәјус олду. Бу барәдә Мүгәддәс Китабда һеч нә јазылмајыб. Анҹаг бир чох валидејнләр онун һансы һиссләр кечирдијини јахшы баша дүшүрләр. Бу ҝүн валидејнә гаршы чыхмаг, онун тәлим-тәрбијәсини рәдд етмәк ади һал алыб. (2 Тимутијә 3:1—5 ајәләрини оху.) Бу ҹүр јара алан валидејнләр Ишмуилин әһвалатындан тәсәлли вә көмәк тапа биләрләр. Оғланлары һагг јолундан чыхса да, Ишмуил бу јолдан дөнмәди. Әзиз валидејнләр, ола биләр, өвладыныза нә гәдәр өјүд-нәсиһәт версәниз дә, хејри олмур. Бунунла белә, унутмајын ки, өвладыныз сизин давранышыныза бахыб чох шеј өјрәнә биләр. Һәмчинин сиз дә Ишмуил кими Атаныз Јеһова Аллаһын гәлбини фәрәһләндирә биләрсиниз.\n«Үстүмүзә падшаһ гој»\n17. Исраил ағсаггаллары Ишмуилдән нә тәләб етдиләр вә бу, она неҹә тәсир етди?\n17 Ишмуилин оғуллары ағылларына белә ҝәтирмәздиләр ки, онларын тамаһкарлығы вә худбинлији нә илә нәтиҹәләнәҹәк. Бир ҝүн Исраил ағсаггаллары ҝәлиб Ишмуилә дедиләр: «Башга халгларда олдуғу кими үстүмүзә падшаһ гој бизә һөкм етсин». Халгын бу тәләби Ишмуилә неҹә тәсир етди? Дүшүндүмү ки, бунунла халг ону рәдд едир? Ахы о, нечә илләрдир бу халга һакимлик едирди. Амма инди исраиллиләр падшаһ тәләб едирдиләр, онлара ади пејғәмбәрин јох, башга халгларда олдуғу кими, падшаһын һакимлик етмәсини истәјирдиләр. Буну ешитмәк Ишмуилә һеч дә хош дејилди. Мүгәддәс Китабда јазылыб ки, бу сөзләр «Ишмуилә ағыр ҝәлди» (1 Ишм. 8:5, 6).\n18. Јеһова Аллаһ Ишмуилә неҹә үрәк-дирәк верди вә халгын ағыр ҝүнаһ етдијини неҹә ҝөстәрди?\n18 Ишмуил бу барәдә Јеһова Аллаһа дуа етди вә Аллаһдан она бу сөзләр назил олду: «Халг сәнә нә дејирсә, елә. Онлар сәни рәдд етмирләр, бир падшаһ кими Мәни рәдд едирләр». Бу сөзләр бир тәрәфдән Ишмуилә үрәк-дирәк верди, амма диҝәр тәрәфдән аҹы бир һәгигәти үзә чыхарды: исраиллиләрин тәләби Күлли-Ихтијар Саһибинә гаршы күфр иди. Јеһова Аллаһ пејғәмбәри васитәсилә исраиллиләри хәбәрдар етди ки, бу истәкләри онлара баһа баша ҝәләҹәк. Халг исә Ишмуилин сөзүнә гулаг асмаг истәмәјиб деди: «Јох, гәрарымыз гәтидир, падшаһ истәјирик». Ишмуил дә һәмишәки кими, Јеһова Аллаһын бујруғуна әмәл етди, Аллаһын сечдији адамы падшаһ тәјин етди (1 Ишм. 8:7—19).\n19, 20. а) Ишмуил Аллаһын тапшырығына табе олдуғуну неҹә ҝөстәрди? б) Ишмуил Аллаһын халгына неҹә көмәк етди?\n19 Ишмуил Аллаһын тапшырығыны неҹә јеринә јетирди: көнүлсүз, башдансовду? Бәлкә, о, мәјуслуға гапылды вә ја кин-күдурәтин гәлбиндә көк салмасына јол верди? Белә вәзијјәтдә јәгин чохларында бу ҹүр һиссләр јаранарды. Амма Ишмуил буна јол вермәди. О, Талуту мәсһ етди вә Јеһова Аллаһын ону сечдијини деди. Талуту өпдү вә бунунла ону падшаһ кими гәбул етдијини, она табе олдуғуну ҝөстәрди. Сонра үзүнү халга тутуб деди: «Ҝөрүрсүнүз, Јеһова кими сечиб? Халгын арасында онун кимиси јохдур!» (1 Ишм. 10:1, 24).\n20 Ишмуил Јеһова Аллаһын сечдији адамын мәнфи ҹәһәтләринә јох, мүсбәт ҹәһәтләринә фикир верди. Ишмуилин өзүнә ҝәлдикдә исә, онун үчүн Јеһова Аллаһын јанында газандығы ады горумаг ҝүндә бир фикрә дүшән инсанлары разы салмагдан ваҹиб иди (1 Ишм. 12:1—4). Һәмчинин о, өз ишини јеринә јетирди: Аллаһын халгыны руһани тәһлүкәдән хәбәрдар етди, онлары Аллаһа садиг галмаға тәшвиг етди. Ишмуилин сөзләри халгын үрәјинә јол тапды, онлар пејғәмбәрә јалвардылар ки, онлардан өтрү дуа етсин. О да онлара белә ҝөзәл сөзләр деди: «Мәнә ҝәлдикдә исә, һеч ағлыма да ҝәтирә билмәрәм ки, сиздән өтрү дуа етмәјә сон гојуб Јеһоваја гаршы ҝүнаһ едим. Мән бундан сонра да сизә нәсиһәт вериб јахшы, дүз јола јөнәлдәҹәјәм» (1 Ишм. 12:21—24).\nИшмуилдән өјрәнирик ки, һеч вахт үрәјимиздә пахыллығын вә кин-күдурәтин јува салмасына јол вермәмәлијик\n21. Кимәсә тәјинат вериләндә вә ја мәсулијјәт тапшырыланда Ишмуил кими буна неҹә јанашмалыјыг?\n21 Елә олубму ки, башгасына тәјинат вериләндә вә ја мәсулијјәт тапшырыланда мәјус оласыныз? Ишмуилдән өјрәнирик ки, һеч вахт үрәјимиздә пахыллығын вә кин-күдурәтин јува салмасына јол вермәмәлијик. (Мәсәлләр 14:30 ајәсини оху.) Ҝәлин јадда сахлајаг ки, Јеһова Аллаһын тәшкилатында Аллаһын садиг бәндәләринин һәр бири үчүн севинҹ вә мәмнунлуг ҝәтирән чохлу иш вар.\n«Нә вахтадәк Талута ҝөрә јас тутаҹагсан?»\n22. Талутда һансы ҝөзәл кејфијјәтләр вар иди?\n22 Талут әбәс јерә Ишмуилин рәғбәтини газанмамышды, о чох јахшы инсан иди. Бу уҹабој, јарашыглы инсан мәрд вә баҹарыглы олмагла јанашы, садә вә тәвазөкар иди (1 Ишм. 10:22, 23, 27). Бу кејфијјәтләрлә бәрабәр, о, ҝөзәл әнама — ирадә азадлығына саһиб иди. Бу әнам сајәсиндә о, һәјатыны өзү гура, өзү гәрарлар гәбул едә биләрди (Ган. 30:19). Бәс о, бундан дүзҝүн истифадә етди?\n23. а) Тәвазөкар Талут неҹә бир инсана чеврилди? б) Талутун тәкәббүрлү олдуғу нәдән ҝөрүнүр?\n23 Әфсус ки, һакимијјәт чох вахт адамы дәјишир, һакимијјәтә кечәндә инсанын итирдији илк шеј тәвазөкарлыг олур. Бир мүддәт сонра Талут тәвазөкар инсандан тәкәббүрлү инсана чеврилди. О, Јеһова Аллаһын Ишмуил васитәсилә вердији ҝөстәришләри рәдд етди. Бир дәфә Ишмуили ҝөзләмәјә һөвсәләси чатмајыб өзү Аллаһа гурбан ҝәтирди. Әслиндә, буну етмәјә ихтијары јох иди, бу, Ишмуилин иши иди. Бу һәрәкәтинә ҝөрә Ишмуил ону ҹидди тәнбеһ етди вә деди ки, һакимијјәт онун нәслиндән алынаҹаг. Бу, Талута кар етмәди, әксинә, о, ҝет-ҝедә даһа да бетәр олду (1 Ишм. 13:8, 9, 13, 14).\n24. а) Талут әмалигәләрлә дөјүшдә Јеһова Аллаһын сөзүндән неҹә чыхды? б) Талут тәнбеһә неҹә јанашды вә Јеһова Аллаһ Талутла бағлы һансы гәрары чыхарды?\n24 Јеһова Аллаһ Ишмуил васитәсилә Талута бујурду ки, әмалигәләрлә дөјүшә чыхсын. Талут әмалигәләрин залым падшаһы Агагы да өлдүрмәли иди. Лакин Талут ону сағ сахлады вә бу азмыш кими, мәһв едилмәли олан шејләрдән ән јахшысыны гәнимәт ҝөтүрдү. Ишмуил Талуту тәнбеһ едәндә онун нә гәдәр дәјишдији ашкар олду. Талут тәнбеһи гәбул етмәк әвәзинә, бәһанә ҝәтирди, өзүнү тәмизә чыхартмаға, сөһбәти дәјишмәјә вә һәр шеји халгын бојнуна јыхмаға башлады. Талут гәнимәтин бир һиссәсини Аллаһа гурбан ҝәтирмәк үчүн сахладығыны дејәндә Ишмуил она деди: «Буну бил, Јеһоваја итаәт етмәк гурбандан... јахшыдыр». Ишмуил чәкинмәдән ону тәнбеһ етди вә Јеһова Аллаһын гәрарыны сөјләди: һакимијјәт Талутдан алыныб башгасына вериләҹәк * (1 Ишм. 15:1—33).\n25, 26. а) Нә үчүн Ишмуил Талута ҝөрә јас тутурду? б) Јеһова Аллаһ пејғәмбәринә һансы мәсләһәти верди? в) Јәссәнин евиндә оланда Ишмуил нәји баша дүшдү?\n25 Ишмуил Талутун һәрәкәтләринә ҝөрә пәришан олду. Бүтүн ҝеҹәни Јеһова Аллаһа фәрјад етди. Һәтта Талута ҝөрә јаса батды. Ишмуил онда ҝөзәл хүсусијјәтләр ҝөрмүшдү, она бөјүк үмидләр бәсләјирди, амма инди бүтүн үмидләри пуча чыхды. Артыг о, әввәлки Талут дејилди, о ҹүр ҝөзәл хүсусијјәтләри олан адам инди Јеһова Аллаһа гаршы чыхмышды. Ишмуил даһа онун үзүнү ҝөрмәк истәмирди. Бир мүддәт сонра Јеһова Аллаһ Ишмуилә мәсләһәт верди: «Нә вахтадәк Талута ҝөрә јас тутаҹагсан? Мән ону Исраилин падшаһы кими рәдд етмишәм. Бујнузу јағла долдур, јола дүш. Сәни бејтләһмли Јәссәнин јанына ҝөндәрирәм. Онун оғулларындан бирини падшаһ сечмишәм» (1 Ишм. 15:34, 35; 16:1).\n26 Бәли, Аллаһын иши һансыса инсандан асылы дејил. Инсан Аллаһдан үз дөндәрәрсә, О, Өз ишини башгасынын әли илә һәјата кечирәҹәк. Ишмуил буну баша дүшүб даһа Талутун дәрдини чәкмәди. Јеһова Аллаһын бујруғуна әмәл едиб Бејтләһмә Јәссәнин евинә ҝетди. Јәссәнин гәдд-гамәтли оғуллары вар иди. Ишмуил Јәссәнин бөјүк оғлуну ҝөрәндә Јеһова Аллаһ она билдирди ки, јалныз хариҹи ҝөркәмә фикир вермәсин. (1 Ишмуил 16:7 ајәсини оху.) Ахырда Ишмуилин һүзуруна Јәссәнин ән кичик оғлуну, Давуду ҝәтирдиләр. Јеһова Аллаһын сечдији бу иди!\nИшмуил баша дүшдү ки, инсан нә гәдәр бөјүк чәтинликлә гаршылашса да, Јеһова Аллаһ ону бу чәтинликдән гуртармаға, һәтта бу чәтинлији хејрә чевирмәјә гадирдир\n27. а) Ишмуилин иманы неҹә мөһкәмләнирди? б) Ишмуилдән нә өјрәнирсиниз?\n27 Ишмуил өмрүнүн ахырларында даһа да әмин олду ки, Јеһова Аллаһ һаглы олараг, Талутун јеринә Давуду падшаһ гојуб. Талут Давудун пахыллығыны чәкирди, һәтта ону өлдүрмәк истәјирди. Иш о јерә ҝәлиб чатды ки, Талут Аллаһа дөнүк чыхды. Давуд исә пак, ҹәсарәтли, иманлы вә садиг инсан иди. Өмрү сона јахынлашдыгҹа Ишмуилин иманы даһа да мөһкәмләнирди. О әмин олурду ки, инсан нә гәдәр бөјүк чәтинликлә гаршылашса да, Јеһова Аллаһ ону бу чәтинликдән гуртармаға, һәтта бу чәтинлији хејрә чевирмәјә гадирдир. Беләликлә, Ишмуил һарадаса јүз ил сүрән мәналы һәјат јолуну баша вурду. Бүтүн Исраил бу мөмин адама јас тутду. Башга ҹүр ола да билмәзди! Ҝәлин биз дә Ишмуил кими иман саһиби олаг!\n^ абз. 24 Ишмуил өзү Агагы өлдүрдү. Бу залым падшаһ да, онун нәсли дә өлүмә лајиг иди. Әсрләр сонра, ҝөрүнүр, Агагын нәслиндән олан агаглы Һаман Аллаһын халгыны гырмаға ҹәһд етмишди (Әст. 8:3). (15 вә 16-ҹы фәсилләрә бах.)\nИшмуил Шилонун фаҹиәсинә неҹә дөздү?\nОғулларынын мәнфур әмәлләринә бахмајараг, Ишмуил нәјин сајәсиндә Аллаһа садиг галды?\nИшмуил Талута ҝөрә мәјус оланда она нә көмәк етди?\nҺансы саһәләрдә Ишмуилин иманыны өрнәк ҝөтүрә биләрсиниз?\nИшмуил мәјуслуға гапылмады


Q=5	C=1	SS=1	LS=3	PS=1	DC=0	LC=0	SD=0	BS=1	G0=38	G1=34	G2=22	DLID=az_RU	BODY=Мүгәддәс Китабдакы бүтүн әһвалатлар нәјинсә тимсалыдыр? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Самоа Сејшел креолу Тувалу Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кичуа (Имбабура) кореја латыш лози лувале луганда лунда малагаси малај малајалам маратһ мајја маҹар михе монгол нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һилигајнон һинд һири-моту әрәб өзбәк\nӘввәлләр әдәбијјатларымызда тез-тез киминсә, нәјинсә вә ја һансыса һадисәнин башга бир шејин тимсалы олдуғу јазылырды, амма сон илләр буна надир һалларда раст ҝәлинир. Буна сәбәб нәдир?\n«Ҝөзәтчи гүлләси»нин 1950-ҹи ил 15 сентјабр сајында дејилирди ки, Мүгәддәс Китабда һәрдән һансыса инсан, һадисә вә ја әшја ҝәләҹәкдә олаҹаг башга бир шејин тимсалыдыр. Әввәлләр бизим нәшрләрдә дејилирди ки, Дәбурә, Әлиһу, Ифтаһ, Әјјуб, Раһаб вә Рәфәгә кими садиг киши вә гадынлар, еләҹә дә башгалары мәсһ олунмушларын вә бөјүк издиһамын тимсалыдыр (Вәһј 7:9). Мәсәлән, әввәлләр белә һесаб едилирди ки, Ифтаһ, Әјјуб вә Рәфәгә мәсһ олунмушлары, Дәбурә вә Раһаб исә бөјүк издиһамы тәмсил едир. Анҹаг сон илләр биз артыг белә мүгајисәләр етмирик. Нәјә ҝөрә?\nМүгәддәс Јазыларда ҝөстәрилир ки, бәзи шәхсләр, доғрудан да, башгаларынын тимсалыдыр. Галатијалылара 4:21—31 ајәләриндә һәвари Булус «рәмзи мәна» дашыјан ики гадындан сөз ачыр. Ибраһимин гарабашы Һәҹәр Исраил халгыны тәмсил едирди. Бу халгы Јеһова Аллаһа бағлајан Муса пејғәмбәрин гануну иди. Азад гадын Сара исә Аллаһын «арвадыны», јәни тәшкилатынын сәмави һиссәсини тәмсил едирди. Ибраниләрә јаздығы мәктубунда һәвари Булус падшаһ вә каһин олан Мәликсадиги Иса илә әлагәләндириб онларын арасындакы охшарлыглары ҝөстәрди (Ибр. 6:20; 7:1—3). Һәмчинин Булус Әшија вә оғулларыны Иса вә онун мәсһ олунмуш давамчылары илә мүгајисә етмишдир (Ибр. 2:13, 14). Һәвари Булус бунлары Аллаһдан илһам алараг јазмышды, буна ҝөрә дә биз бу сөзләри шәкк-шүбһәсиз гәбул едирик.\nГәдим Исраилдә Пасха бајрамында гурбан ҝәтирилән гузу рәмзи мәна дашыјырды (Сај. 9:2).\nБулус Мәсиһи «Пасха гузумуз» адландырды (1 Кор. 5:7).\nЛакин Мүгәддәс Китабда киминсә башга биринин тимсалы олдуғу дејиләндә белә биз онун һәјатындакы һәр бир тәфәррүатын вә ја һадисәнин нәјисә тәмсил етдијини дүшүнмәмәлијик. Мәсәлән, һәвари Булус Мәликсадигин Исаны тәмсил етдијини демишди. Лакин Ибраһим дөрд падшаһы мәғлуб едиб гајыдаркән Мәликсадигин она чөрәк вә шәраб ҝәтирмәси барәдә Булус һеч нә демәмишди. Демәли, Мүгәддәс Јазылар һәмин һадисәдә ҝизли мәна ахтарыб тапмаға һеч бир әсас вермир (Јар. 14:1, 18).\nМәсиһин өлүмүндән әсрләр сонра бәзи јазычылар јанлышлыға гапылмышдылар. Онлар һәр бир шејдә нәјинсә тимсалыны ҝөрүрдүләр. Ориҝен, Амброз вә Јеронимин тәлимләриндән данышаркән бир китабда белә дејилир: «Онлар Мүгәддәс Китабда јазылан ән хырда һадисәләрдә белә рәмзи мәна ахтарырдылар вә сөзсүз ки, тапырдылар. Һәтта ән садә вә ади шејләрдә дә сирли бир һәгигәтин ҝизләндијини дүшүнүрдүләр. Һәтта дирилән Хиласкарын давамчыларына ҝөрүнән ҝеҹә онларын тутдуғу балығын сајында да ҹидд-ҹәһдлә мәна ахтарырдылар. Нијә мәһз 153?!»\nҺиппонлу Августин Иса Мәсиһин 5000-ә јахын кишини беш арпа чөрәји вә ики балыгла дојуздурмасына ҝениш шәрһ вермишди. Арпа буғдадан ашағы һесаб едилдијиндән Августин белә гәнаәтә ҝәлмишди ки, беш чөрәк Мусанын беш китабыны тәмсил едир. (Ашағы мәһсул олан «арпа» «Әһди-Әтиг»ин «Әһди-Ҹәдид»дән ашағы олдуғуну тәмсил едир.) Бәс ики балыг? Бәзи сәбәбләрә ҝөрә о, балыглары падшаһ вә каһинә бәнзәтмишди. Һәр бир шејдә рәмзи мәна ахтаран башга бир алим дејирди ки, Јагубун бир каса гырмызы шорбаја Ејсдән илк оғуллуг һаггыны сатын алмасы Исанын гырмызы ганы илә бәшәријјәт үчүн сәмави мирасы сатын алмасынын тимсалыдыр.\nӘҝәр бу ҹүр шәрһләр сизин үчүн дә гејри-тәбии сәсләнирсә, о заман проблемин нәдә олдуғуну баша дүшә биләрсиниз. Инсан Мүгәддәс Китабдакы һансы һадисәләрин ҝәләҹәк шејләрин тимсалы олдуғуну, һансыларын исә олмадығыны билә билмәз. Ән дүзҝүн јол одур ки, Мүгәддәс Јазылар һансыса инсанын, һадисәнин, јахуд әшјанын нәјинсә тимсалы олдуғуну дејәндә биз буну белә дә гәбул едирик. Јох әҝәр Мүгәддәс Јазылар һеч бир әсас вермирсә, биз һеч бир шәхсә вә ја һадисәјә нәјинсә тимсалы кими бахмамалыјыг.\nБәс белә олан һалда, Мүгәддәс Јазылардакы һадисәләрдән вә нүмунәләрдән неҹә фајдалана биләрик? Ромалылара 15:4 ајәсиндә һәвари Булусун бу сөзләри јазылыб: «Әввәлҹәдән јазыланларын һамысы бизә нәсиһәт олараг јазылыб ки, дөзүм сајәсиндә вә Мүгәддәс Јазылардан алдығымыз тәсәлли сајәсиндә үмидимиз олсун». Булус дејирди ки, онун биринҹи әсрдә јашамыш мәсһ олунмуш гардашлары Мүгәддәс Јазылардакы һадисәләрдән чох шеј өјрәнә биләрләр. Лакин Аллаһын бүтүн дөврдә јашамыш хидмәтчиләри — истәр мәсһ олунмуш олсун, истәр башга гојунлардан олсун, истәр ахырзаманда јашасын, истәрсә дә јох, әввәлҹәдән јазыланлардан јарарлана биләрләр вә јарарланыблар да (Јәһ. 10:16; 2 Тим. 3:1).\nМүгәддәс Јазылардакы һадисәләри ја мәсһ олунмушлара, ја да бөјүк издиһама, јахуд да јалныз бир дөврә аид етмәкдәнсә, Аллаһын һәр ики групдан олан вә истәнилән дөврдә јашајан хидмәтчиләри бу һадисәләрдән чох шеј өјрәнә биләр. Мисал үчүн, «Әјјуб» китабында јазыланлары тәкҹә мәсһ олунмушларын Биринҹи Дүнја мүһарибәси вахты јашадыглары чәтинликләрә аид етмәк дүзҝүн олмазды. Аллаһын бир чох хидмәтчиләри гадын вә ја киши, мәсһ олунмуш, јахуд бөјүк издиһамын үзвү олмасындан асылы олмајараг, Әјјуб кими, чәтинликләрлә гаршылашмышлар вә Јеһовадан ҝәлән нәтиҹәни ҝөрмүшләр. Јеһованын нә гәдәр меһрибан вә мәрһәмәтли Аллаһ олдуғунун шаһиди олмушлар (Јаг. 5:11).\nБир дүшүнүн: мәҝәр бу ҝүн јығынҹагларда Дәбурә кими вәфалы јашлы гадынлар, Әлиһу кими һикмәтли ҹаван ағсаггаллар, Ифтаһ кими фәдакар вә ҹәсур өнҹүлләр, Әјјуб кими сәбирли мөмин киши вә гадынлар јохдур? Биз Јеһоваја олдугҹа миннәтдарыг. О, «әввәлҹәдән јазыланларын» һамысыны горујуб сахлајыб ки, «Мүгәддәс Јазылардан алдығымыз тәсәлли сајәсиндә үмидимиз олсун».\nМәһз бу сәбәбләрә ҝөрә сон илләр биз Мүгәддәс Китабда һадисәләрин символик мәнасыны вә онларын неҹә јеринә јетмәсини тапмаға чалышмырыг. Әксинә, нәшрләримиздә бу һадисәләрдән нә өјрәнә биләҹәјимизи ишыгландырырыг.\nОхуҹуларын суаллары, март 2015


Q=4	C=2	SS=1	LS=3	PS=1	DC=0	LC=0	SD=0	BS=1	G0=80	G1=74	G2=48	DLID=az_RU	BODY=مهدويت | Mahdawiyat : ИНСАН МӘДӘНИЈЈӘТИ ВӘ ҺӘЈАТЫНА ҮМ\nCAMAATI ÖZÜ VƏ AILƏSINDƏN QABAĞA TUTMAQ\nON SƏKKIZ YAŞLI CAVAN RUMLULARLA OLAN MÜHARIBƏNIN SƏRKƏRDƏSI\nMəhdəviyyət və kəramətlər\nИНСАН МӘДӘНИЈЈӘТИ ВӘ ҺӘЈАТЫНА ҮМ\nИНСАН МӘДӘНИЈЈӘТИ ВӘ ҺӘЈАТЫНА ҮМУМИ БИР БАХЫШ\nMüəllif: Asqar rezvani\nБәшәријјәти һәр ҝүн јени-јени үфүгләрлә таныш едән, заһири бәрли-бәзәкли ҝөрүнән «мәдәни дүнја»мыз артыг, һәјат ҝерчәкликләриндән кәнара чыхыб, игтисадијјат вә маддијјата әсасланан өз мәнтиги илә инсани дәјәрләрин маһијјәтини дәјишдирир. Халгын мә᾽нәви вә идеоложи инкишафынын кејфијјәти ону әбәдијјәт аләминдән хәбәрсиз едир. Дахили хүсусијјәтләри әсасында ҝөзүнү мә᾽нәви дүнјаја дикән инсан, диггәтини јалныз мадди аләмә јөнәлдир вә тәбиәтин гејри-мадди ҹәһәтини һабелә, сәмави һәгигәтләри хәјали мәфһумларла әвәз едир. Она ҝөрә дә мүмкүн гәдәр чох сәрвәт топламаг вә мадди рифаһа малик олмаг онун али мәгсәдинә чеврилир. Фәрди вә иҹтимаи мүнасибәтләрдә һөкмранлыг едән, мүхтәлиф шәкилләрдә заһир олан белә тәфәккүр тәрзи илә бәшәријјәтин һәгиги сәадәтә наил олаҹағыны тәсәввүр етмәк дүзҝүн дејилдир. Инсан өз әли илә дүзәлтдији маддијјат бүтләрини сындырмагла, тәфәккүрүнү бүсбүтүн дәјишмәклә вә мә᾽нәви һәгигәтләри ахтарыб тапмагла ниҹат тапа биләр. Биз бу сөзләрлә һеч дә мүасир мәдәнијјәтин бүтүн имканларыны, рабитәләрин сүр᾽әтлијини вә техниканын инкишафыны инкар етмирик; онун мәзијјәтләринә вә фајдаларына ҝөз јуммуруг. Чүнки, бу јолла инсанын һәјат вә мәишәти даһа јахшы тә᾽мин едилир, онун нормал јашајыш шәраити даһа да асанлашыр. Амма, инсан руһунун дәринлији нәһајәтсиз бир ҝерчәклијин гаршысында гәрар тапдығыдан, мә᾽нәви сәадәти мадди рифаһла гурмағын гејри-мүмкүн олмасыны баша дүшмәлијик. Инсан батини раһатлыға чатмаг үчүн јалныз мадди рифаһла кифајәтләнә билмәз. О, динин әһәмијјәтини, онун нә үчүн ҝөндәрилдијини унутмамалы вә затән еһтијиҹлы олдуғу шејләрдән хәбәрсиз галмамалыдыр. Үмумбәшәри ганунларын, инсан һаглары вә виҹдан азадлығынын мүдафиәси иддиалары илә чыхыш едән тәрәггипәрвәр әсримиздә иҹтимаи-сијаси мәктәбләр там сојугганлылыг вә рәһимсизликлә милјонларла адамын өлүмүнә сәбәб олан ики бөјүк дүнја мүһарибәсинин тонгалыны галајыблар. Һал-һазырда дүнја иҹтимаијјәтини үмуми бәлалардан горумаг мәгсәди илә јарадылан бејнәлхалг тәшкилатлар да еһтимал верилән диҝәр тәһлүкәләрин гаршысыны алмаг үчүн ағлабатан јоллар ҝөстәрә билмирләр. Сон дөврләрдә даһа бир мүһарибә аловунун шө᾽ләләнмәк еһтималы һеч кәсә ҝизли дејилдир. Мүасир күтләви гырғын силаһларынын дәһшәтли дағыдыҹы ҝүҹүнү нәзәрә алсаг, баша дүшә дүшәрик ки, белә бир оҹағын галанмасы илә бәшәријјәт тамамилә јаныб күлә дөнә биләр. Тәәссүфләр олсун ки, узун илләрдир шәрг халглары гәрбин техноложи вә игтисади тәрәггиси гаршысында һәгарәт һисси илә дајанмыш, өзүнә е᾿тимад вә инам һиссини әлдән вериб, руһсуз вә түфејли бир ҹәмијјәтә чеврилмишдир. Онлар мүасир мәдәнијјәтлә кифајәт гәдәр таныш олмадыглары үчүн гәрбдән ҝәлән һәр бир шеји заманын һөкмү кими гәбул едирләр. Гәрб тәфәккүр тәрзи инсанлара һаким олмушдур вә онлар елә дүшүнүрләр ки, инсан ҝүнүн «тәләбләринә» тәслим олмалыдыр. Һәтта һәмин «тәләбләр» сәһв вә мәнтигсиз олсалар белә, онлары гәбул етмәк лазымдыр. Шүбһә јохдур ки, өзүндә зәифлик вә чатышмазлыг һисс едән бир ҹәмијјәт бу мүртәҹе әгидәнин тә᾽сири алтына дүшәрәк, һеч вахт һәјатыны јениләшдирмәк, ҝерилијини арадан галдырмаг үчүн сә᾽ј етмәјәҹәк. Халгын исте᾽дад вә баҹарығыны инкишаф етдирмәк, ҹәмијјәтдә мүстәгил дүшүнҹә тәрзини бәргәрар етмәк үчүн инсани дәјәрләри дирчәлтмәк вә бүтүн имканлары сәфәрбәр етмәкдән савајы башга бир јол јохдур.\nБашга бир тәрәфдән исә ҝәнҹ нәслин дүшүнҹә тәрзи мүасир дөврүн зәрәрли идеоложи һүҹумларына мә᾽руз галыб, һәр ҝүн бу зәһәрли идејалар она өз зијанлы тә᾽сирини ҝөстәрмәкдәдир. Белә бир шәраитдә Ислам алимләринин вәзифәси чох шәрәфли вә һәјат бәхшедиҹидир. Онлар ҝәрәк елми анлајышлар вә мәнтиги јолларла ҝәнҹләр вә јенијетмәләр үчүн һидајәт јолуну ҝөстәрсинләр, бөјүк Ислам мәдәнијјәти вә маарифини онлара тәгдим етсинләр. Сон илләрдә алимләр тәрәфиндән бу истигамәтдә диггәтәлајиг ишләр ҝөрүлмәсинә бахмајараг, һәлә дә Ислам идеолоҝијасы ҹаванларын бүтүн тәбәгәләринин дүшүнҹә вә тәфәккүрүнә јол тапмајыб; бу бөјүк вә чох гијмәтли мә᾽нәви ирс кифајәт гәдәр танытдырылмајыб. Бу китабда гәрб дүнјасынын мадди фикирләрә әсасланан дүшүнҹәләри ҝүҹлү ислами мәнтиглә үзләшдирилиб, јетәрли мүгајисәләр едилиб вә гәрб мәдәнијјәти иҹтимаи, сијаси, игтисади зәминләрдә ислами бахышларла тәһлил олунуб. Мәнбәләрдән вә дәлилләрдән истифадә етмәклә, Исламын иҹтимаи асајиши бәргәрар етмәк, ҹәмијјәтин инкишаф јолларыны ҝөстәрмәк програмлары охуҹуларын нәзәринә чатдырылыр. Чүнки Ислам, мүхтәлиф милләтләри бир-биринә јахынлашдырмаг, мәдәнијјәти инкишаф етдирмәк вә дүнјада камил бир маарифин әсасыны гојмаг үчүн бүтүн мүсбәт елементләри сәфәрбәр етмәјә гадирдир. Христианлығын әксинә олараг, исламда һеч вахт елм вә дин арасында чәкишмәләр мөвҹуд олмајыб. Даһа доғрусу, алимләр Ислам дининин сајәсиндә елмдә чох јүксәк нәтиҹәләр әлдә етмишләр. Онлар елми тәдгигатлар, јашајышын тәкамүлү вә һамынын гәбул едә биләҹәји тәбии вә фитри ганунлар бахымындан, беш әср әрзиндә бәшәријјәтин өнҹүлләри олмушлар. Мүсәлманлара мадди вә мә᾽нәви тәрәгги бәхш едән, онлары елм өјрәнмәјә тәшвиг едән мәһз Ислам дининин өзүдүр. Ислам, мүасир дөврдә һаким олан тәәссүблү фикирләрдән узаг олуб, инсанлар арасында гаршылыглы һәмкарлыг идејасыны тәблиғ едир. Мадди ме᾽јар вә дәјәрләрин әсири олмуш мүасир дүнјада һәлә дә јалныз Ислам дини өз әбәди тә᾽лимләрини чәкинмәдән ҝөстәрә билир. Исламын маһијјәт вә өзүлү һәгигәтдән јоғрулуб; о, һәмишә олуб вә олаҹаг; Ислам тә᾽лимләри һәмишә тәравәтлидир вә бүтүн дөврләрлә ајаглаша билир.\nҺәр бир әсрдә инсан өз һәдәфини вә һәјатынын мә᾽насыны Ислам дини илә мүәјјәнләшдирә биләр; онун ганунларына табе олараг, мадди һәјатын туфанларындан хилас олар. Әҝәр ҹәмијјәт бу али сәмави програмлары тәтбиг етмәк үчүн чалышса, һәгиги сәадәт гапыларыны өз үзүнә ачар вә мәнтигли, сағлам һәјат тәрзини әлдә етмиш олар. Мүхтәлиф тәбәгәләрдән олан инсанларын бу китабы јүксәк рәғбәтлә гаршыламалары белә бир һәгигәти сүбута јетирир ки, хошбәхтликдән ҝәнҹ нәслин бир һиссәси һагга тәрәф аддым атмагдадыр. Онларын мүасир мәдәнијјәт вә онун мүхтәлиф ҹәһәтләрини танымасы, гәрб мәдәнијјәтинин маһијјәтини дүзҝүн дәрк етмәләри бу ҝүн чох мүһүм бир ишдир. Үмид едирәм ки, бу китаб инсанларын үмуми мә᾽луматларынын артырылмасына көмәк едәҹәк, онлара гәрб мәдәнијјәтинин нә олдуғуну даһа јахшы баша салаҹаг вә ҝәнҹ нәслин һидајәт вә ислаһ олунмасына тә᾽сир едәҹәк. Әл-һәмду лиллаһи Рәббил аләмин. Гум шәһәри-Сејјид Мүҹтәба Мусәви Лари\nАлимләр јер үзәриндә ибтидаи инсанларын јашајышы барәдә нә гәдәр чох тәдгигат апарырларса, һәјатын јаранма тарихи бир о гәдәр узаг дөврләрә ҝедиб чыхыр. Буна ҝөрә дә һәмин мәсәлә елмә мә᾽лум олмајан бир чох анлашылмазлыгларын јаранмасына сәбәб олмушдур. Јер үзүндә инсанларын јаранмасындан елә дә бөјүк бир мүддәт кечмәмишдир вә һәмин заман фасиләси Јер габығы вә онда һәјатын башланмасы илә мүгајисәдә чох әһәмијјәтсиз ҝөрүнүр. Археологларын јералты газынтылар заманы әлдә етдији әшјалар үзәриндә апарылан тәдгигатлар нәтиҹәсиндә мүхтәлиф дөврләрдә јашамыш инсанлар һагда диггәтәлајиг мә᾽луматларын өјрәнилмәсинә бахмајараг, һәлә дә гәдим инсанларын һәјат вә јашајышларынын мүхтәлиф просесләри һагда ајдын мә᾽луматлар әлдә едилмәјиб. Онлар өз елми ахтарышларына әсасән, гәдим тарихи мүхтәлиф дөврләрә бөлмүшләр. Инсан даш дөврүндә аҹындан өлмәмәк вә һәјатыны давам етдирмәкдән өтрү даш вә ағаҹ кими садә аләтләр васитәси илә ов едир, вәһши вә јыртыҹы һејванларын тәһлүкәсиндән горунмаг үчүн мағаралара пәнаһ апарырды. О, јалныз овчулугла мәшғул олур, бүтүн исте᾽дад вә баҹарығыны бу ишә сәрф едир, ибтидаи шәкилдә чәкиҹ вә низә уҹлуглары дүзәлдирди. Инсанын һәјаты мүнтәзәм олараг мүхтәлиф тәһлүкәләрлә гаршылашыр вә о, гаранлыгдан даһа чох әзијјәт чәкирди. Мәһз бу дөврдә од галамағы өјрәнәрәк, онунла јемәк биширир вә ҝеҹә гаранлығында ишыг әлдә едирди. Бу минвалла нечә-нечә әсрләр өтүб кечир вә гәдим даш дөврү сона јетир. Инсан өвладынын јени даш дөврүнә дахил олмасы, онун јашајышынын мүхтәлиф саһәләриндә дәјишикликләр баш вермәси илә характеризә едилир. Јашајыш васитәләри вә әмәк аләтләринин һәлә дә дашдан ибарәт олмасына бахмајараг, онлар бу дөврдә әввәлкиләрлә мүгајисәдә даһа инкишаф етмиш формада олурду. Онлар даш вә ағаҹдан өзләри үчүн кичик евләр дүзәлдир, ҝүнәш вә од васитәсилә бишмиш палчыгдан габлар һазырлајыр, әкин әкмәји вә һејванлары әһилләшдирмәји өјрәнирди. Ағаҹ вә биткиләрдән бә᾽зиләринә гуллуг едир, онлардан гидаланмаг вә ја ох-каман дүзәлтмәк үчүн истифадә едирдиләр. Беләликлә, тәдриҹән даш дөврү архада галды вә мис дөврү башланды. Бу дөврдә инсан һәјаты вә мәдәнијјәтинин јени мәрһәләси формалашмаға башлады. Артыг о, тәкҹә гарныны дојурмаг үчүн чалышан бир ҹанлы дејилди. Мүхтәлиф һадисәләр ону «гарнындан» даһа узаглара диггәт јетирмәјә вадар едир, әтраф мүһит һагда дүшүнмәк мәҹбуријјәтиндә гојур вә тәбиәтлә мүбаризә исә гәләбәләринин сајыны артырмаға сәбәб олурду. Буна ҝөрә дә онун еһтијаҹ вә истәк даирәси ҝетдикҹә ҝенишләнирди. Нәһајәт, һәјат уғрунда мүбаризә апаран инсан, тәбиәтин ҝөзүнүн ичинә дик бахараг өзү үчүн мүәјјән бир јол сечди вә бу просес хүсуси бир мәдәнијјәтин јаранмасы илә нәтиҹәләнди; ҹәһаләт вә наданлығын һөкм сүрдүјү бир шәраитдә, елм вә билик јолуну тапмаға чалышды. Инсаны диҝәр ҹанлылардан фәргләндирән әсас хүсусијјәт онун ағыл вә идрака малик олмасыдыр. Инсан, ағылы өз дахилиндә һәрәкәтвериҹи бир гүввә кими һисс едирди вә бу да ону инкишаф вә јениликләрә доғру чәкирди. Атдығы һәр бир аддымдан сонра, дахилиндә мүәјјән бир раһатсызлыг вә јени шејләр өјрәнмәк һисси баш галдырырды. Тарихи һадисәләрин јаранмасына сәбәб олан вә инсанын јашајыш тәрзини дәјишдирән һәмин шеј, вәсф олунмасы гејри-мүмкүн сајылан «инсан ағлы»дыр. Инсан бу «верҝинин» ишығында әшјалары диггәтлә мүшаһидә едир, онлар һаггында дүшүнәрәк тәҹрүбәләр апарыр, мә᾽луматларыны бејин адланан һејрәтамиз бир јаддаш «анбарында» топлајыр вә һадисәләрлә гаршылашан заман бунлардан истифадә едирди. Бәшәр өвлады ерамыздан дөрд мин ил әввәл, мәдәнијјәтин мүхтәлиф саһәләрини инкишаф етдирәрәк әлифба вә јазы, сәнәткарлыг вә тиҹарәтдә мүһүм наилијјәтләр әлдә етмишдир. Һејкәлтарашлыг вә ме᾽марлыгла мәшғул олмуш, әмәк аләтләри дүзәлтмәк үчүн мис вә дәмирдән истифадә етмәјә башламышдыр. Һәмин дөврдә бөјүк бир дин мејдана чыхмыш, Бабил өлкәсиндә һәзрәт Ибраһим (ә) зүһур етмиш вә Аллаһ-таала да о өлкә ҹәмијјәтинин рәһбәрлијини онун өһдәсинә гојмушду. Ибраһим (ә) мөвҹуд вәзијјәтлә мүбаризәјә галхараг, пејғәмбәрлик вәзифәсинин иҹрасына башлады; хүрафи әгидә вә фикирләрә гаршы вурушду. Һәмин әгидә саһибләри она гаршы ҹидди мүгавимәт ҝөстәрдиләр. Бунларын ән ҝүҹлүсү исә Нәмруд иди ки, Ибраһимин (ә) тәблиғатыны өзү үчүн бөјүк тәһлүкә һесаб едирди. Она ҝөрә дә, Нәмруд бүтүн гүдрәтини сәфәрбәр едиб пејғәмбәрә гаршы чыхмаға башлады. Амма һәзрәт Ибраһим (ә) Аллаһпәрәстлик вә Төвһид тәблиғатыны һабелә, зүлмкарлар әлејһинә мүбаризәсини гәтијјәтлә давам етдирәрәк, Нәмруду мәғлуб етди. Узун сүрән сәфәрдән сонра Һиҹаз өлкәсинә дахил олуб, өвлады Исмаилин (ә) көмәклији илә Төвһид евинин (Кә᾽бәнин) бинасыны гојду.


Q=18	C=0	SS=6	LS=12	PS=0	DC=0	LC=0	SD=0	BS=0	G0=12	G1=8	G2=6	DLID=az_RU	BODY=ДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда монгол море моту ндау ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n2012-ҹи илдә археоложи газынтылар нәтиҹәсиндә тапылмыш 3000 ил јашы олан сахсы күпүн гырынтылары археологларын диггәтини ҹәлб етмишди. Ҝөрәсән, нәјә ҝөрә бу тапынты онларда мараг ојатмышды? Онларын марағына сәбәб олан бу гырынтылар јох, онларын үстүндәки һәрфләр иди.\nАрхеологлар гырынтылары битишдирәндә бу гәдими габын үстүндә кәнан әлифбасында јазылмыш јазыны охуја билдиләр. Орада «Ишбаал Бен Беда» јазылмышды. Бу ҹүмлә белә тәрҹүмә олунур: «Беда оғлу Ишбаал». Археологлар гәдим јазыларда бу ада биринҹи дәфә раст ҝәлирдиләр.\nИшбаал адынын јазылдығы башга бир јер Мүгәддәс Китабдыр. Орада ады чәкилән Ишбаал Талут падшаһын оғлу олуб (1 Салн. 8:33; 9:39). Газынтыларда иштирак едән Профессор Јосеф Гарфинкел дејир: «Мараглы мәгамдыр ки, Ишбаал ады Мүгәддәс Китабда јалныз Давуд падшаһын һакимијјәти дөврүнә тәсадүф едир вә һазырда тапылан гәдими јазыда да ејни вәзијјәт мүшаһидә олунур». Бәзи алимләр дүшүнүр ки, бу ад јалныз о дөврдә истифадә олунуб. Археоложи газынтылар бир даһа Мүгәддәс Китабын сәһиһлијини тәсдиг едир.\nМүгәддәс Китабын башга бир ајәсиндә Ишбаал ады Ишбошет кими верилиб, «баал» һиссәҹији «бошет»лә әвәз олунуб (2 Ишм. 2:10). Нә үчүн? Алимләрин изаһатына ҝөрә, ҝөрүнүр Ишбаал ады кәнаниләрин јағыш аллаһы кими ситајиш етдији Баалы хатырлатдығы үчүн «Икинҹи Ишмуил» китабынын јазары бу ады истифадә етмәмишди, амма бу ада «Салнамәләр» китабында раст ҝәлинир.


Q=8	C=7	SS=4	LS=0	PS=0	DC=1	LC=0	SD=0	BS=2	G0=134	G1=104	G2=59	DLID=az_RU	BODY=Мүждәчиләр — өзләрини көнүллү олараг тәгдим едән халг | Аллаһын Падшаһлығы\nПадшаһ тәблиғ иши үчүн сајсыз-һесабсыз инсанлары бир јерә топлајыр\n1, 2. Иса Мәсиһ һансы бөјүк иш һаггында пејғәмбәрлик етмишди вә ортаја һансы ваҹиб суал чыхыр?\nЧОХ ВАХТ дөвләт башчыларынын вердији вәдләр һәјата кечмир. Һәтта бәзән ән јахшы нијјәтдән ирәли ҝәләрәк вердикләри вәдләри белә һәјата кечирмәјә мүвәффәг олмурлар. Анҹаг онлардан фәргли олараг, Падшаһлығын Падшаһы тәјин олунан Иса Мәсиһ һәмишә дедији сөзүн архасында дурур.\n2 Иса 1914-ҹү илдә Падшаһ олдугдан сонра тәхминән 1900 ил әввәл дедији пејғәмбәрлији јеринә јетирмәјә һазыр иди. Өлүмүндән габаг о демишди: «Падшаһлыг һаггындакы бу хош хәбәр... бүтүн јер үзүндә тәблиғ едиләҹәк» (Мәт. 24:14). Бу сөзләрин јеринә јетмәси Мәсиһин Падшаһлыг һакимијјәтиндә һүзурунун әламәтинин бир һиссәси олаҹаг. Ортаја белә бир суал чыхыр: «Дүнјада худбинлијин, гәддарлығын вә имансызлығын түғјан етдији бу ахыр ҝүнләрдә Падшаһ сајсыз-һесабсыз көнүллү тәблиғчиләри бир араја неҹә јығаҹаг?» (Мәт. 24:12; 2 Тим. 3:1—5). Бүтүн һәгиги мәсиһчиләрә аидијјаты олан бу суалын ҹавабыны билмәјимиз олдугҹа ваҹибдир.\n3. Исада һансы әминлик вар иди вә бу, онда һарадан иди?\n3 Ҝәлин Исанын пејғәмбәрлик сөзләринә гајыдаг. О, «тәблиғ едиләҹәк» сөзләрини әминликлә демишди? Әлбәттә! Иса әмин иди ки, сон ҝүнләрдә көнүллү олараг онун тәрәфини тутанлар олаҹаг. Бу әминлик онда һарадан иди? О, буну өз Атасындан өјрәнмишди (Јәһ. 12:45; 14:9). Јер үзүнә ҝәлмәздән әввәл Иса ҝөрүрдү ки, Јеһова хидмәтчиләринин Она ҹанла-башла хидмәт етдијинә әминдир. Ҝәлин ҝөрәк Јеһова Өз әминлијини неҹә тәзаһүр етдирди.\n«Халгын һазыр дураҹаг»\n4. Јеһова исраиллиләрә һансы иши тапшырмышды вә онлар нә етдиләр?\n4 Ҝәлин јадымыза салаг ҝөрәк Јеһова Мусаја Исраил халгынын ибадәт етмәләри үчүн Мүгәддәс чадыры тикмәсини бујуранда нә баш вермишди. Јеһова Муса васитәсилә бүтүн халгы бу иши дәстәкләмәјә чағырмышды. Муса халга демишди: «Үрәјиндән Јеһоваја бәхшиш вермәк кечән адамлар гој... [бәхшиш] ҝәтирсин». Халгын «бәхшишләринин арды-арасы кәсилмирди, һәр сәһәр бәхшиш ҝәтирирдиләр». Ҹамаат о гәдәр бәхшиш ҝәтирмишди ки, сонда онлара даһа һеч нә ҝәтирмәмәк тапшырылды! (Чых. 35:5; 36:3, 6). Бунунла исраиллиләр Јеһованын етимадыны доғрултдулар.\n5, 6. Зәбур 110:1—3 ајәләринә әсасән, Јеһова вә Иса сон ҝүнләрдә һәгиги хидмәтчиләриндән һансы руһу тәзаһүр етмәләрини ҝөзләјир?\n5 Бәс Јеһова сон ҝүнләрдә хидмәтчиләриндән бу кими һазырлыг руһу тәзаһүр етдирәҹәкләрини ҝөзләјирдими? Әлбәттә, ҝөзләјирди. Иса Мәсиһ јер үзүнә ҝәлмәздән 1000 ил өнҹә, Јеһова онун Падшаһ кими тахтда нә вахт отураҹағы барәдә габагҹадан Давуд пејғәмбәрә билдирмишди. (Зәбур 110:1—3 ајәләрини охујун.) Јениҹә тахт-таҹа саһиб олан Падшаһы ҝөзү ҝөтүрмәјән дүшмәнләр олаҹагды. Анҹаг онун тәрәфини тутанларын сајы да аз олмајаҹагды. Онларын арасындакы ҝәнҹләрин сајы, санки, сүбһ тездән јерә дүшән шеһ дамлалары гәдәр чох олаҹагды *.\nПадшаһлығын тәрәфини тутан инсанларын сајы шеһ дамлалары гәдәр чохдур (5-ҹи абзаса бахын.)\n6 Иса билирди ки, 110-ҹу мәзмурда јазыланлар онун үзәриндә јеринә јетәҹәк (Мәт. 22:42—45). Буна ҝөрә дә о әмин иди ки, хош хәбәри бүтүн дүнјаја ҹанла-башла бәјан едән садиг хидмәтчиләри олаҹаг. Бәс тарихи фактлар нәји ҝөстәрир? Падшаһ сон ҝүнләрдә сајсыз-һесабсыз тәблиғчиләри, һәгигәтән дә, бир араја топлајаҹагмы?\n«Мүждәни бәјан етмәји өзүмә һәм шәрәф, һәм дә борҹ билирәм»\n7. Падшаһ кими тахта чыхдыгдан гыса мүддәт сонра Иса ваҹиб иши һәјата кечирмәк үчүн хидмәтчиләрини неҹә һазырлады?\n7 Падшаһ кими тахта чыхдыгдан гыса мүддәт сонра Иса давамчыларыны ҝенишмигјаслы бу иши һәјата кечирмәјә һазырламаг үчүн тәдбирләр ҝөрдү.Икинҹи фәсилдән ҝөрдүјүмүз кими, 1914-ҹү илдән 1919-ҹу илин әввәлләринә кими, о, јохлама вә тәмизләмә ишини һәјата кечирди (Мәл. 3:1—4). 1919-ҹу илдә өз давамчылары арасындан садиг нөкәр сечди (Мәт. 24:45). О вахтдан бәри бу нөкәр конгресләр вә нәшрләр васитәсилә һәр бир мәсиһчинин тәблиғ ишиндә иштирак етмәли олдуғуну дөнә-дөнә вурғулајыр.\n8-10. Конгресләр тәблиғ ишинә неҹә тәкан вериб? Нүмунә ҝәтирин. (Һәмчинин « Тәблиғ ишинә тәкан верән конгресләр» адлы чәрчивәјә бахын.)\n8 Конгресләр. Аллаһын рәһбәрлијини ахтаран Мүгәддәс Китаб Тәдгигатчылары 1919-ҹу илдә сентјабрын 1-дән 8-нә кими Сидар-Поинт шәһәриндә (Оһајо штаты, АБШ) бир араја топлашдылар. Бу, Биринҹи Дүнја мүһарибәсиндән сонра илк бөјүк конгрес иди. Конгресин икинҹи ҝүнү Рутерфорд гардаш чыхыш едәрәк иштиракчылара демишди: «Мәсиһчиләрин әсас амалы... Аллаһын Падшаһлығы һагда хош хәбәри бәјан етмәкдир».\n9 Конгресин әсас мәгамы бу ҝөрүшүн үчүнҹү ҝүнүндә Рутерфорд гардашын «Әмәкдашларыма мүраҹиәт» адлы чыхышы олду. Сонралар һәмин чыхыш «Ҝөзәтчи гүлләси» журналында «Падшаһлығы бәјан етмәк» ады алтында дәрҹ олунду. Рутерфорд гардаш демишди: «Мәсиһчи дәриндән дүшүнәндә тәбии олараг онда белә бир суал јараныр: “Һәјатымын мәгсәди нәдир?” Онун ҹавабы белә олмалыдыр: “Рәбб мәнә лүтф ҝөстәрәрәк барышыг хәбәрини чатдырмаг үчүн мәни бир елчи кими ҝөндәриб. Бу мүждәни бәјан етмәји өзүмә һәм шәрәф, һәм дә борҹ билирәм”».\n10 Һәмин тарихи мәрузәдә Рутерфорд гардаш «Гызыл әср» (инди «Ојанын!» адланыр) адлы журналын ишыг үзү ҝөрәҹәјини елан етди. Бу журналын мәгсәди инсанлары бәшәријјәтин јеҝанә үмид јери олан Аллаһын Падшаһлығына јөнәлтмәкдир. Сонра гардаш иштиракчылардан бу журналы кимин пајламаг истәдијини сорушду. Конгресин һесабатында ачыгланмышды: «Динләјиҹиләр арасында бөјүк бир ҹанланма олду. Алты мин инсан бир нәфәр кими ајаға галхараг бу журналы пајламаг истәдијини ҝөстәрди» *. Ајдын ҝөрүнүр ки, Падшаһ онун Падшаһлығы һагда хош хәбәри бәјан етмәји үрәкдән арзулајан хидмәтчиләрә саһибдир.\nСидар-Поинтдә (Оһајо) конгрес, 1922-ҹи ил. Сәһнәнин јухары һиссәсиндә «Падшаһы вә Падшаһлығы елан един» шүары јазылыб\nТӘБЛИҒ ИШИНӘ ТӘКАН ВЕРӘН КОНГРЕСЛӘР\n1919-ҹу ил, Сидар-Поинт (Оһајо штаты, АБШ). Конгресдә вурғуланмышды ки, мәсиһчиләр «Мәсиһин әзәмәтли Падшаһлығынын тәсис олундуғуну елан етмәлидирләр». Һәмчинин «Гызыл әср» адлы јени журналын дәрҹ олунаҹағы елан олунмушду. Бу журналын мәгсәди инсанлары Падшаһлыға јөнәлтмәк иди. Тәблиғ ишини тәшкил етмәк вә она тәкан вермәк үчүн Мүгәддәс Китаб Тәдгигатчыларынын һәр бир синфиндә, јәни јығынҹагларында хидмәт рәһбәри тәјин олунаҹагды.\n1922-ҹи ил, Сидар-Поинт (Оһајо штаты, АБШ). «Падшаһлыг» адлы мәрузәдә натиг динләјиҹиләри тәшвиг едирди: «Падшаһы вә онун Падшаһлығыны елан един, елан един, елан един». Орада иштирак едән Анна Зиммерман адлы баҹы хатырлајыр: «Артыг вәзифәмизин нәдән ибарәт олдуғу ајдын иди: Падшаһы вә Падшаһлығы елан етмәк. Биз конгресдән чыхыб елә дә етдик».\n1931-ҹи ил, Колумбус (Оһајо штаты, АБШ). Мүгәддәс Китаб Тәдгигатчылары Јеһованын Шаһидләри адыны гәбул етдиләр. Бу јени ад Јеһоваја ибадәт едәнләрин үзәрләринә дүшән иши — Аллаһын адыны вә Онун Падшаһлығыны бәјан етмәк ишини вурғулајырды.\n1935-ҹи ил, Вашингтон. «Бөјүк издиһам» јер үзүндә әбәди јашајаҹаг инсанлара шамил олунду (Вәһј 7:9—17). Јеһованын халгынын буну ајдын баша дүшмәси сајәсиндә тәблиғ ишинин һәлә даһа ҝениш вүсәт алмалы олдуғу анлашылды.\n11, 12. Исанын тапшырдығы ишлә бағлы 1920-ҹи илдә «Ҝөзәтчи гүлләси» журналында нә дејилирди?\n11 Нәшрләр. Иса Мәсиһин хатырлатдығы ишин, јәни Падшаһлыг һаггында хош хәбәрин нә дәрәҹәдә әһәмијјәтли олдуғу «Ҝөзәтчи гүлләси» журналы васитәсилә тәдриҹән ачыгланырды. Ҝәлин бу журналын 1920-ҹи илин әввәлиндә дәрҹ олунан бәзи сајларына диггәт јетирәк.\n12 Мәтта 24:14 ајәсиндә гәләмә алынан һансы хәбәр тәблиғ олунмалы иди? Бу иш нә вахт ҝерчәкләшәҹәкди? Бу хәбәрин нәдән ибарәт олдуғу «Ҝөзәтчи гүлләси» журналынын 1920-ҹи ил 1 ијул сајынын «Падшаһлыг һаггында мүждә» адлы мәгаләсиндә ачыгланырды: «Хош хәбәр бу пис системин сонунун ҝәлмәси вә Мәсиһин Падшаһлығынын гурулмасы һаггындадыр». Һәмин мәгаләдә бу хәбәрин «бөјүк мүһарибәдән [Биринҹи Дүнја мүһарибәсиндән] “бөјүк мүсибәтә” гәдәр тәблиғ олунаҹағы» вурғуланырды. Һәмчинин гејд олунурду: «Инди хош хәбәрин бүтүн дүнјада бәјан олунмасынын әсил вахтыдыр».\n13. 1921-ҹи илдә «Ҝөзәтчи гүлләси» журналы мәсһ олунмушлары нәјә тәшвиг етмишди?\n13 Бәс Аллаһын халгы Исанын тапшырдығы иши мәҹбурән ҝөрәҹәкди? Әсла! «Ҝөзәтчи гүлләси» журналынын 1921-ҹи ил 15 март сајында дәрҹ олунан «Ҹәсарәтли ол!» адлы мәгаләдә мәсһ олунмуш мәсиһчиләр һазырлыг руһу тәзаһүр етдирмәјә вә өзләринә белә бир суал вермәјә тәшвиг олунурдулар: «Бу иши јеринә јетирмәји өзүмә шәрәф вә борҹ һесаб едирәмми?» Мәгаләдә һәм дә дејилирди: «Биз әмин ола биләрик ки, бу ишә [шәрәфли бир иш кими] јанашсаг, онда Аллаһын сөзү, Әрәмја кими, бизим дә сүмүкләримиздә һәбс едилиб үрәјимиздә аловланан атәш олаҹаг вә бизи сусдурмаг мүмкүн олмајаҹаг» (Әрм. 20:9). Бу тәшвигедиҹи сөзләр Јеһованын вә Исанын Падшаһлығы дәстәкләјән садиг тәрәфдарларынын олдуғуна әминлији әкс етдирирди.\n14, 15. 1922-ҹи илдә Ҝөзәтчи гүлләси» журналы Мәсиһин давамчыларыны тәблиғ иши илә бағлы нәјә тәшвиг едирди?\n14 Һәгиги мәсиһчиләр Падшаһлыг хәбәрини инсанлара неҹә чатдырмалы идиләр? «Ҝөзәтчи гүлләси»нин 1922-ҹи ил 15 август сајында «Хидмәт етмәк ваҹибдир» адлы гыса вә санбаллы мәгалә дәрҹ олунмушду. Орада мәсһ олунмуш мәсиһчиләрә «сәмави Падшаһлығын јахын олдуғуна шаһидлик едәркән чап едилмиш хәбәри инсанлара чатдырмағын вә гапы ағзында онларла сөһбәт етмәјин» ваҹиблији хатырланырды.\n15 1919-ҹу илдән етибарән Иса Мәсиһ садиг вә ағыллы нөкәр васитәсилә дөнә-дөнә вурғулајырды ки, Падшаһлыг һагда хош хәбәри бүтүн дүнјаја ҹар чәкмәк мәсиһчиләр үчүн шәрәф олмагла јанашы, һәм дә онларын борҹудур. Бәс еркән Мүгәддәс Китаб Тәдгигатчылары бу чағырыша неҹә һај вердиләр?\n«Көнүллү сурәтдә... тәблиғ едәҹәкләр»\n16. Бәзи ағсаггаллар һамынын тәблиғ етмәли олдуғуна неҹә мүнасибәт ҝөстәрдиләр?\n16 1920-ҹи вә 1930-ҹу илләр әрзиндә бәзиләри бүтүн мәсһ олунмушларын тәблиғ етмәли олдуғу фикринә гаршы чыхды. «Ҝөзәтчи гүлләси»нин 1927-ҹи ил 1 нојабр сајында дејилирди: «Бу ҝүн килсәдә [јығынҹагда] елә ағсаггаллар вар ки, нә баҹы-гардашлары тәблиғ ишинә тәшвиг едирләр, нә дә өзләри бу иши јеринә јетирмәк истәјирләр... Онлар Падшаһ вә Падшаһлыг һаггында Аллаһын хәбәрини евдән-евә тәблиғ етмәк ҝөстәришинә ришхәнд едирләр». Мәгаләдә һәмчинин вурғуланырды: «Садиг инсанларын бу ҹүр инсанлары нәзәрдә сахламаг, онлардан узаг ҝәзмәк вә онлары бир даһа ағсаггал кими сечмәмәк вахты ҝәлиб чатыб» *.\n17, 18. Јығынҹагда чохлары садиг нөкәрдән алдыглары ҝөстәришә неҹә јанашмышдылар вә кечән 100 ил әрзиндә милјонларла инсанлар буна неҹә һај вермишдиләр?\n17 Хошбәхтликдән јығынҹагда чохлары садиг нөкәрдән алдыглары ҝөстәришә мүсбәт јанашдылар. Онлар Падшаһлыг һаггында хәбәри чатдырмағы өзләринә шәрәф билирдиләр. «Ҝөзәтчи гүлләси» журналынын 1926-ҹы ил 15 март сајында дејилирди: «Садиг инсанлар бу хәбәри көнүллү сурәтдә тәблиғ едәҹәкләр». Бу мөмин инсанлар Зәбур 110:3 ајәсиндәки сөзләрә ујғун јашајыр вә Мәсиһин Падшаһлығыны көнүллү сурәтдә дәстәкләдикләрини сүбут едирдиләр.\n18 Кечән 100 ил әрзиндә Падшаһлыг хәбәрини чатдырмаг үчүн милјонларла инсанлар өзләрини көнүллү олараг тәгдим едирдиләр. Нөвбәти фәсилләрдә биз онларын неҹә тәблиғ етдикләрини, јәни һансы үсуллардан истифадә етдикләрини вә һансы наилијјәтләр газандыгларыны арашдыраҹағыг. Әввәлҹә ҝәлин худбин дүнјада јашамаларына бахмајараг, Падшаһлыг һагда хош хәбәри көнүл хошлуғу илә чатдыран милјонларла инсанларын буну нә үчүн етдикләрини мүзакирә едәк. Бунун сәбәбини нәзәрдән кечирдикдән сонра өзүмүздән сорушмағымыз јеринә дүшәрди: «Хош хәбәри инсанларла нәјә ҝөрә бөлүшмәлијәм?»\n«Падшаһлығы... һәмишә биринҹи јерә гојун»\n19. Нәјә ҝөрә Исанын «Падшаһлығы... һәр шејдән үстүн тутун» мәсләһәтини гулагардына вурмамалыјыг?\n19 Иса давамчыларына «падшаһлығы... һәмишә биринҹи јерә [гојмағы]» мәсләһәт ҝөрмүшдү (Мәт. 6:33). Нәјә ҝөрә бу мәсләһәти гулагардына вурмамалыјыг? Чүнки Падшаһлыг Аллаһын нијјәтинин әсасыны тәшкил едир. Кечән фәсилдә арашдырдыг ки, мүгәддәс руһ Аллаһын Падшаһлығы барәдә һәгигәтләри тәдриҹән ачыглајыр. Әҝәр бу дәјәрли һәгигәтләр үрәјимизә тәсир едирсә, биз Падшаһлығы биринҹи јерә гојаҹағыг.\nҜизли хәзинәни тапан адам севиндији кими, мәсиһчиләр дә Падшаһлыгла бағлы һәгигәтләри тапдыглары үчүн севинирләр (20-ҹи абзаса бахын.)\n20. Исанын шаҝирдләринин «Падшаһлығы һәр шејдән үстүн тутун» мәсләһәтинә неҹә һај верәҹәкләрини ҝизләдилмиш хәзинә мәсәли неҹә ҝөстәрир?\n20 Иса давамчыларынын Падшаһлығы биринҹи јерә гојмаг мәсләһәтинә неҹә һај верәҹәкләрини билирди. Ҝәлин онун ҝизләдилмиш хәзинә мәсәлинә нәзәр салаг. (Мәтта 13:44 ајәсини охујун.) Мәсәлдәки адам ҝүндәлик иши илә мәшғул оларкән хәзинә тапды вә онун гијмәтли олдуғуну дәрһал анлады. Бәс о нә етди? «Севинҹиндән ҝедиб һәр шејини сатды вә [тарланы] алды». Бу нүмунәдән биз нә өјрәнирик? Падшаһлыг һагда һәгигәти тапдыгдан вә онун дәјәрини анладыгдан сонра әлимиздән ҝәләни едәҹәјик ки, Падшаһлығы һәјатымызда ән лајигли јерә — биринҹи јерә гојаг *.\n21, 22. Падшаһлығын тәрәфини тутанлар ону һәјатларында биринҹи јерә гојдугларыны неҹә ҝөстәрирләр? Нүмунә ҝәтирин.\n21 Падшаһлығын тәрәфини тутанлар ону һәјатларында биринҹи јерә гојдугларыны гуру сөзләрлә јох, әмәлдә ҝөстәрирләр. Онлар һәјатларыны, баҹарыгларыны вә мадди вәсаитләрини Падшаһлығын ишинә һәср едирләр. Бир чохлары таммүддәтли хидмәтә башламаг үчүн бөјүк гурбанлар верирләр. Бу ҹүр фәдакарлыг ҝөстәрән һәр кәс Јеһованын хејир-дуаларыны дадыр. Ҝәлин бир ҹүтлүјүн нүмунәсинә бахаг.\n22 Авери вә Ловинја Бристо 1920-ҹи илләрин сонунда Бирләшмиш Штатларын ҹәнубунда китабпајлајан (пионер) кими хидмәт едирди. Илләр сонра Ловинја хатырлајыр: «Пионер кими хидмәт етдијимиз илләр әрзиндә биз чох хошбәхт идик. Чох вахт елә олурду ки, билмирдик јанаҹаға вә әрзаға пулу һарадан тапаг. Анҹаг Јеһова һеч вахт бизи дарда гојмурду. Бунун сајәсиндә хидмәтимизи давам етдирирдик. Һеч вахт һеч нәјә мөһтаҹ олмамышыг». Ловинја Пенсакола шәһәриндә (Флорида) хидмәт едәркән башларына ҝәлән бир һадисәни хатырлајыр. Онларын чох аз пуллары вә әрзаглары галмышды. Онлар фургон евләринә ҝәләндә ики зәнбил әрзаг вә «Сәмими мәһәббәтлә Пенсакола јолдашлығы» сөзләри јазылмыш балаҹа кағыз ҝөрдүләр *. Онилликләр әрзиндә етдији таммүддәтли хидмәти ҝөзүнүн габағына ҝәтирәрәк Ловинја дејир: «Јеһова һеч вахт бизи әлаҹсыз гојмајыб. Она олан етибарымызы сарсытмајыб».\n23. Падшаһлыгла бағлы һәгигәтләр сизә неҹә тәсир едир вә сиз нә етмәк әзминдәсиниз?\n23 Биз һамымыз ејни дәрәҹәдә хидмәт едә билмәрик. Һәр кәсин шәраити мүхтәлифдир. Анҹаг һәр биримиз хош хәбәри ҹан-дилдән бәјан етмәк шәрәфинә маликик (Кол. 3:23). Падшаһлыг һаггында һәгигәтләр бизим үчүн дәјәрли олдуғундан биз мүмкүн гәдәр даһа чох хидмәт етмәк үчүн әлимиздән ҝәләни едирик. Бәс сиз неҹә, хидмәт етмәк әзминдәсиниз?\n24. Падшаһлығын сон ҝүнләрдә ҝөрәҹәји ән бөјүк ишләрдән бири һансыдыр?\n24 Кечән әср әрзиндә Падшаһ Мәтта 24:14 ајәсиндә јазылан сөзләрини һәјата кечириб. Вә о, һеч кими бу иши ҝөрмәјә мәҹбур етмәјиб. Онун давамчылары худбин дүнјадан ајрылараг өзләрини көнүллү олараг тәблиғ ишинә һәср етмишләр. Онларын үмумдүнја тәблиғ иши Мәсиһин иштиракынын әламәти вә Падшаһлығын сон ҝүнләрдә ҝөрәҹәји ән бөјүк ишләрдән биридир.\n^ абз. 5 Мүгәддәс Китабда шеһ боллугла әлагәлидир (Јар. 27:28; Мик. 5:7).\n^ абз. 10 «Бу иш кимә һәвалә олунуб?» адлы буклетдә дејилирди: «“Гызыл әср” журналы евдән-евә хош хәбәрин тәблиғиндә јарарлыдыр... Тәгдимәни едәндән сонра, бу журналы, ев јијәсинин абунә олуб- олмамасындан асылы олмајараг, вермәк лазымдыр». Илләр кечәндән сонра гардашлар тәшвиг олунурдулар ки, инсанлара һәм «Ҝөзәтчи гүлләси»нә, һәм дә «Гызыл әср» журналларына абунә олмағы тәклиф етсинләр. 1940-ҹы ил 1 феврал тарихиндән етибарән тәблиғчиләр журналлары пајламаға вә онларын сајыны гејд едәрәк һесабат вермәјә тәшвиг олундулар.\n^ абз. 16 О вахтлар ағсаггаллар сәсвермә јолу илә сечилирди. Буна ҝөрә јығынҹаг тәблиғ етмәк истәмәјән гардашлары артыг сечмәјә биләрди. Ағсаггалларын теократик јолла сечилмәси һагда 12-ҹи фәсилдә арашдыраҹағыг.\n^ абз. 20 Иса ејни фикри вурғулајан башга бир мәсәл дә чәкди. Бу мәсәл гијмәтли бир мирвари ахтаран таҹир һагда иди. Мирварини тапан таҹир һәр шејини сатыб ону алды (Мәт. 13:45, 46). Һәр ики мәсәл ҝөстәрир ки, биз Падшаһлыг һаггында һәгигәти мүхтәлиф јолларла өјрәнирик: кимиси тәсадүфән, кимиси дә ахтарыб тапыр. Һәгигәти һансы јолла өјрәнмәјимиздән асылы олмајараг, Падшаһлығы һәјатымызда биринҹи јерә гојмаг үчүн ҝәлин әлимиздән ҝәләни едәк.\n^ абз. 22 Һәмин вахтлар јығынҹаг јолдашлыг адланырды.\nНәјә ҝөрә Иса сон ҝүнләрдә ону дәстәкләјәнләрин олаҹағына там әмин иди?\nСадиг вә ағыллы нөкәр һамынын бир нәфәр кими тәблиғ етмәли олдуғуну неҹә вурғуламышды?\nПадшаһлыгла бағлы өјрәндијиниз һәгигәтләр сизә неҹә тәсир едир вә Падшаһлығы биринҹи јерә гојдуғунузу неҹә ҝөстәрә биләрсиниз?\nБу мәгаләдә хидмәтә ҹан јандырмағымызын вә јахшы давранышымызын инсанлары Аллаһа неҹә јахынлашдырдығындан бәһс олунур.


Q=13	C=4	SS=0	LS=9	PS=0	DC=0	LC=0	SD=0	BS=1	G0=13	G1=10	G2=8	DLID=az_RU	BODY=Noyabr 6, 2017 - 2:57 PM Хәбәрин коду : 864961 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Шејх Закзакинин, сон вәзијјәтилә бағлы Ниҝерија Ислам Һәрәкатынын јүксәк сәвијјәли үзвләриндән олан Адәм Суһо Меһр Хәбәр Аҝентлијинә мүсаһибә вериб.\nМәһәммәд Фатемизадә: Ики ил бундан әввәл Ниҝерија ордусу һәјата кечиртдији гәддарҹасына бир һүҹумда, Шејх Закзакинин евини талан етди вә Шиә лидеринин тәрәфдарларыјла сәрт бир гаршыдурма јашанды. 2000 адам өлдүрдү. Бу гәтлдән сонра Ниҝерија ордусу шәһидләрин ҹәсәдләрини күтләви мәзарлыгда топлуҹа басдырмаға чалышды.\nӘлавә олараг, сон ики илдә Ниҝеријанын һәр тәрәфиндә халг Шејхи мүдафиә етмәк үчүн күчәләрә ахышдылар. Бу үсјанлар јалныз мүсәлман сегменти илә мәһдудлашмады, һәм дә христиан дүнјасына нүфуз едәрәк даһа ҝениш чәрчивәдә етиразлар баш верди. Давамлы сүрәтдә һәјата кечән бу митингләрин нәтиҹәсиндә Ниҝерија Али Мәһкәмәси Шејх Ибраһим Закзаки вә һәјат јолдашынын 45 ҝүн сонра сәрбәст бурахылмасына гәрар верди. Лакин Ниҝерија режими бу гәрарын тәтбигини бу ҝүнә гәдәр дајандырыб.\nБу истигамәтдә Шејх Закзакинин сон вәзијјәти барәдә мәлумат әлдә етмәк үчүн Ниҝерија Ислам Һәрәкатынын баш катиби Адәм Суһо илә мүсаһибәни сајтымызын зијарәтчиләри олан сиз әзизләримизә тәгдим едирик:\nШејх Закзаки илә һәјат јолдашынын дуруму илә бағлы сон мәлуматлары бизимлә бөлүшә биләрсинизми?\n-Шејх Закзаки вә һәјат јолдашынын вәзијјәти әввәлки кими дәјишмәз олараг галыр; јәни Шејх евинә едилән һүҹум нәтиҹәсиндә сол ҝөзүнү итирир вә сағ ҝөзүндә бөјүк бир зијан әмәлә ҝәтириб. Гысасы Шејхлә ханымынын сағламлығы јохланылмалыдыр. Ниҝерија һөкумәти тибби мүдахиләјә иҹазә вермир, чүнки Шејх Закзакинин режимин әлејһинә олан информасијанын гыра өтүрә биләҹәјиндән горхур.\n* Ниҝерија һөкумәтинин Сәудијјә Әрәбистаны илә Гәрб арасындакы әлагәләрини неҹә гијмәтләндирирсиниз?\n- Әсл һәгигәт будур ки, Ниҝерија һөкумәти Сәудијјә Әрәбистаны, АБШ вә ја Сионистләр илә сых бир әлагәјә маликдир. Чүнки онларын һамысы ниҝеријалы шиәләрә гаршы чыхыр; Ливанда, Суријада вә Ирагда олдуғу кими.\n* Нижерјанын Али Мәһкәмәси кечән ил Шејхи азад етмәјә гәрар верди, лакин бу гәрардан бир ил кечмәсинә бахмајараг бу мөвзуда һеч бир ирәлиләјиш ҝөрмәдик. Сизҹә, бу мәһкәмә Ниҝерија һөкумәтинин тәзјиги алтындадыр?\n-Ниҝерија һөкумәти мәһкәмә ишләринә гарышыр. Бу бахымдан бәзи јурисдиксијалы органлар Ниҝерија һөкумәтинә бағлыдырлар, лакин буна бахмајараг бәзиләри Шиәләрин хүсусилә дә Шејх Закзаки илә ханымынын һүгугларыны дәстәкләјирләр. Хүласә олараг, демәк истәјирәм ки, Ниҝеријада ишләјәнләрин бөјүк бир һиссәси вәһһаби вә сәләфи даирәләринә бағлы оланлардыр.


Q=5	C=3	SS=1	LS=1	PS=1	DC=0	LC=0	SD=0	BS=2	G0=27	G1=23	G2=10	DLID=az_RU	BODY=Ҝөрәсән дөјмә вурдурум? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз еве ермәни естон ефик ибо иврит илок инҝилис испан италјан каонде кинјаруанда кирунди кореја коса латыш лингала малагаси малај малајалам маҹар нзема полјак португал пәнҹаб румын рус себуан серб серб (латын) сетсвана сингал словак словен суаһили таи татар телугу тив тсонга түрк фин франсыз хорват чех чибемба чичева шона јапон јоруба јунан ҝүрҹү Һаити креолу һауса һилигајнон һинд әрәб\nКәнардан бу неҹә ҝөрүнәҹәк?\nНәләри ҝөтүр-гој етмәлисән?\nМүгәддәс Китабдакы һансы принсипләри тәтбиг етмәк олар?\n«Фикирләширәм ки, бәзи дөјмәләр ҝөзәл сәнәт әсәридир», — дејә Рајан адлы бир ҝәнҹ бөлүшүр.\nДөјмә вурдурмаг истәмәјинин сәбәби дөјмә вурдуранлара мүнасибәтин ола биләр. Мәсәлән, Ҹилиан адлы бир јенијетмә дејир: «Мән ашағы синифдә охујанда бир гызын анасы өлдү. О, јенијетмә јашына чатанда анасынын адыны бојнунун архасына дөјдүрдү. Мәнә елә ҝәлир ки, бу ҹүр дөјмә гәшәнҝ ҝөрүнүр».\nСәбәб нә олурса олсун, дәринә узунмүддәтли дөјмә вурдурмаг гәрарына ҝәлмәздән әввәл, отуруб јахшы-јахшы фикирләшмәлисән! Дөјмә вурдурмағы дүшүнүрсәнсә, нәләри ҝөтүр-гој етмәлисән? Һансы Мүгәддәс Китаб принсипләри ән дүзҝүн гәрары вермәјинә көмәк едә биләр?\nҺәјати тәһлүкә вармы? Мајо Клиникасынын рәсми сајтында билдирилир ки, «дөјмә дәрини зәдәләјә биләр, мәсәлән, дәри инфексијаларына вә саирә хәстәликләрә јол ача биләр. Бәзән дөјмәнин әтрафында гранулома илтиһабы әмәлә ҝәлир. Дөјмә һәмчинин келоидә — чапыг тохумаларын инкишаф едиб шишә чеврилмәсинә ҝәтириб чыхарыр». Бундан әлавә, һәмин сајтда гејд олунур ки, «дөјмә вурмаг үчүн истифадә олунан ҹиһаздан гана микроб кечә биләр вә инсан ганда јаранан мүхтәлиф хәстәликләрә јолуха биләр».\nБу, сәни неҹә инсан кими таныдаҹаг? Истәр-истәмәз инсанларда сәнин һаггында мүәјјән фикир јаранаҹаг. Дөјмә сәни ја јеткин, етибарлы бири кими, ја да тәҹрүбәсиз вә гејри-ҹидди бири кими таныдаҹаг. Саманта адлы бир јенијетмә дејир: «Дөјмә вурдурмуш бирини ҝөрәндә дәрһал мәндә һәмин инсанын әһли-кеф олдуғу фикри јараныр».\n18 јашлы Мелани исә бу барәдә фәргли дүшүнүр. О дејир: «Мәнҹә дөјмә тәбии ҝөзәллији ҝизләдир. Бу ҹүр инсанлар, санки, сәнин онлары олдуглары кими гәбул етмәјини истәмир вә бу сәбәбдән өзләрини дөјмәләр алтында ҝизләдирләр».\nБезмәјәҹәксән ки? Заман кечдикҹә, чәки вә ја јаш артдыгҹа дөјмә дартылаҹаг вә формасыны итирәҹәк. Ҹозеф адлы ҝәнҹ оғлан дејир: «Мән вурулан дөјмәнин илләр сонра неҹә ҝөрүндүјүнү ҝөрмүшәм, бу һеч дә јахшы ҝөрсәнмир».\n«Дөјмә тез-тез дәбдән дүшүр. Бир вахтлар бәјәнилән дөјмә бир нечә илдән сонра ҝөздән дүшә биләр», — дејә Ален бөлүшүр.\nАлен һаглыдыр. Бу фактдыр ки, инсанларын јашы, ҝөрүнүшү, зөвгү вә сечимләри дәјишир, амма вурдурдуглары дөјмә дәјишмир. Тереза адлы ҝәнҹ дејир: «Дөјмә вурдурмаг мәнә јалныз лазымсыз бир шеј кими ҝәлир. Истәмәрәм ки, илләр сонра пешман олаҹағым шејләрин арасында о да олсун».\nЈеткин инсан гәрар вермәздән габаг бүтүн фактлары өлчүб-бичмәк үчүн вахт ајырыр (Мәсәлләр 21:5; Ибраниләрә 5:14). Буна ҝөрә дә дөјмә вурдурмагла бағлы Мүгәддәс Китабын нөвбәти принсипләринә нәзәр сал.\nКолослулара 3:20: «Еј ушаглар, һәр шејдә валидејнләринизин сөзүнә гулаг асын, чүнки бу, Ағаја хош ҝедир».\nВалидејнләринлә јашајыр, амма онлара итаәт етмирсәнсә, ахырын неҹә олаҹаг?\n1 Бутрус 3:3, 4: «Гој бәзәјиниз заһири шејләр — сач дүзүмү, гызыл зинәтләр, дәбдәбәли либаслар јох,.. сакит вә һәлим руһун чүрүмәјән либасыны ҝејмиш дахили варлығыныз олсун».\nСәнҹә нәјә ҝөрә Мүгәддәс Китаб дахили варлыға бу гәдәр өнәм верир?\n1 Тимутијә 2:9: «Гадынлар... өзләрини... абыр-һәја илә, ағыл-камалла бәзәсинләр».\n«Абыр-һәја» сөзүнүн мәнасы нәдир? Нәјә ҝөрә абыр-һәјалы олмаг бәдәнинә дөјмә вурдурмагдан даһа хош ҝөрүнүр?\nРомалылара 12:1: «Бәдәнинизи дири, мүгәддәс вә мәгбул гурбан кими Аллаһа тәгдим един. Бу јолла сиз ағылла ибадәт етмиш олаҹагсыныз».\nНә үчүн белә етмәклә сән өз бәдәнини Аллаһын ҝөзүндә дәјәрли етмиш олурсан?\nБу фактлары нәзәрә алараг, чохлары дөјмә вурдурмаға пис бахыр. Әслиндә, онлар дөјмәдән даһа јахшы шејләр тапыблар. Јухарыда ады чәкилән Тереза дејир: «Әҝәр сәнин һәгигәтән севдијини вә ја биринә дәјәр вердијини ҝөстәрән ифадә вә ја шүар варса, онда ја бу шүара ујғун јаша, ја да һәмин инсанын сәнин үчүн нә гәдәр дәјәрли олдуғуну онун өзүнә де. Дөјмә вурдурмагданса, инандығын шејләрлә јаша».\nДөјмә вурдурмаздан габаг фикирләш